Европейски структурни и инвестиционни фондове
Ръководство за държавите-членки и програмните органи
Ръководство на воденото от Общностите местно развитие в рамките на европейските структурни и инвестиционни фондове
Версия 2: май 2014г.

История на версията

Версия 1: април  2013 г.

Версия 2: май 2014 г. – актуализации, с които се вземат предвид финализираните регламенти за ЕСИФ

Настоящото ръководство няма обвързваща сила и допълва свързаните с него нормативни актове. Изготвено е въз основа на:

· Регламент (ЕС) № 1299/2013 на Европейския парламент и на Съвета от 17 декември 2013 година относно специални разпоредби за подкрепа от Европейския фонд за регионално развитие по цел „Европейско териториално сътрудничество“ – в това ръководство наричан „Регламент за ЕТС“
· Регламент (ЕС) № 1301/2013 на Европейския парламент и на Съвета от 17 декември 2013 година относно Европейския фонд за регионално развитие и специални разпоредби по отношение на целта „Инвестиции за растеж и работни места“, и за отмяна на Регламент (ЕО) № 1080/2006 – в това ръководство наричан „Регламент за ЕФРР“
· Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета – в това ръководство наричан „Регламент за ОПР“
· Регламент (ЕС) № 1304/2013 на Европейския парламент и на Съвета от 17 декември 2013 г. относно Европейския социален фонд и за отмяна на Регламент (ЕО) № 1081/2006 на Съвета – в това ръководство наричан „Регламент за ЕСФ“
· Регламент (ЕС) № 1305/2013 на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета – в това ръководство наричан „Регламент за ЕЗФРСР“.

· PE-CONS № 20/2014 - 2011/0380 (COD) Регламент (ЕС) № …/2014 на Европейския парламент и на Съвета от … за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета – в това ръководство наричан „Регламент за ЕФМДР“.

	СЪДЪРЖАНИЕ


61.
Въведение


82.
Какво представлява местното развитие, водено от общността и защо трябва да бъде използвано?


82.1.
Какви са предимствата от използването на ВОМР?


102.2.
Защо трябва да се използва ВОМР на различни видове територии?


102.2.1.
Две десетилетия стоят в основата на ВОМР в селските райони


132.2.2.
ВОМР в крайбрежни и рибарски територии


152.2.3.
ВОМР в градове и градски райони


172.2.4.
ВОМР за справяне с проблемите на безработицата и социалното включване


192.2.5.
Възползване от възможността за съвместна работа


203.
Как в договорите за партньорство да насочим ВОМР към онова, което методът постига най-добре?


203.1.
Въвеждане на Общата стратегическа рамка и договорите за партньорство


223.2.
Какво и защо? Определяне на предизвикателствата и целите (въпроси 1 и 2)


233.3.
Къде? География на ефективното местно развитие (въпрос 3)


243.4.
Кой фонд за какво е? (въпрос 4)


243.5.
Как да се работи съвместно? (въпрос 5)


264.
Как да се определят ефективните стратегии, силните партньорства и съгласуваните райони. Ключови структурни елементи на програмите


264.1.
Увод


264.2.
Разработване на висококачествени местни стратегии, които дават резултати


294.3.
Мобилизиране на главните участници и изграждане на партньорство


314.4.
Избор на подходящите видове, размери и форми на районите


345.
Как да изберем между възможностите за осъществяване? Един фонд или смесено финансиране?


345.1.
Увод


345.2.
Стратегии за местно развитие, финансирани само от един фонд


355.3.
Стратегии за местно развитие, подпомагани от няколко фондове


365.4.
Координиране между припокриващи се райони на МГД и при двете възможности за осъществяване


386.
Как да бъдат разработени прости и ясни процедури и да бъде подобрена координацията?


386.1.
Кой какво прави в системата на изпълнение?


416.2.
Какво трябва да се има предвид при проектирането на процедурите за управление на ВОМР?


416.3.
Как да избегнем взаимно блокиране и да гарантираме по-ефективно използване на ВОМР?


436.4.
Как да гарантираме координация между фондовете?


446.4.1.
Използване на междинни звена


446.4.2.
Използване на обединени структури за координиране на ВОМР между фондовете


446.4.3.
Възможност за водещ фонд при стратегии за местно развитие, финансирани от повече фондове


456.4.4.
Изграждане на капацитет за администрациите


466.4.5.
Съвместно изграждане на капацитет


477.
Как да се подготвим за стартиране на ВОМР? Ефективен процес на подбор


477.1.
Увод


477.2.
Време и вид на процедурата за подбор


487.3.
Изготвяне на покани за представяне на предложения и определяне на критерии за подбор


487.3.1.
Покана за представяне на предложения от опитни МГД


497.3.2.
Покана за изразяване на интерес за нови МГД


497.3.3.
Оценяване на предложенията


497.3.4.
Комитет за подбор


507.3.5.
Етап на обратна информация и разпределяне на бюджетите


517.4.
Координиране на процеса на подбор между фондовете


528.
Какво може да бъде подкрепено по линия на ВОМР? Увеличаване на гъвкавостта и намаляване на риска


528.1.
Различни видове подкрепа за ВОМР


538.2.
Подготвителна помощ


558.2.1.
Конкретни разпоредби в регламента за ЕЗФРСР


558.3.
Прилагане на стратегията за местно развитие


558.3.1.
Какво е допустимо?


568.3.2.
Проекти, изпълняващи цели на различни фондове


578.3.3.
Кои могат да бъдат бенефициенти на проектите?


578.4.
Проекти за сътрудничество


588.4.1.
Подбор на проекти за сътрудничество от МГД


588.4.2.
Подбор на проекти за сътрудничество от управляващите органи


588.5.
Текущи разходи и задвижване


598.5.1.
Текущи разходи


608.5.2.
Задвижване


629.
Как да се извършва наблюдението и оценката на ВОМР?


64ПРИЛОЖЕНИЕ 1 – Връзка между ВОМР и тематичната цел, инвестиционните приоритети, приоритетите на Съюза и тематичните области


65ПРИЛОЖЕНИЕ 2 – Ставки за съфинансиране и варианти за ставки на интензитет на помощта


68ПРИЛОЖЕНИЕ 3 – Принципи на подкрепа от конкретните фондове за ВОМР


71ПРИЛОЖЕНИЕ 4 – Примери за критерии за подбор на стратегии за местно развитие


74ПРИЛОЖЕНИЕ 5 – ВОМР и ЕТС


75ПРИЛОЖЕНИЕ 6 – Често използвани акроними и съкращения




1. Въведение

Воденото от общностите местно развитие (ВОМР) е инструмент за участието на гражданите на местно равнище в разработването на отговори на социалните, екологичните и икономическите предизвикателства, пред които сме изправени днес. ВОМР е подход, който изисква време и усилия, но със сравнително малки финансови инвестиции, може да окаже значително влияние върху живота на хората и да генерира нови идеи и обща отговорност за въвеждането им в практиката.
Комисията очаква ВОМР да се улесни прилагането на интегрирани подходи при съответните европейски структурни и инвестиционни фондове за постигане на местно равнище на 11-те тематични цели, заложени в ОПР. Kомисията насърчава използването на ВОМР, тъй като методът позволява също така на местните общности да поемат собствеността върху целите на стратегията Европа 2020. В съответствие  с Общата стратегическа рамка
: Държавите-членки насърчават разработването на местни и подрегионални подходи, по-специално посредством водено от общностите местно развитие […]”.

Основната цел на това ръководство, издадено от четири генерални дирекции на Европейската комисия
 е да се помогне на органите в държавите-членки за създаване на условия за ефективно използване на ВОМР в техните споразумения за партньорство и да бъде проектирано в съответните им програми.
Ръководството започва с обяснение какви са основните принципи на ВОМР, предложени в РОР и защо може да са от полза за държавите-членки с оглед постигането на специфичните цели на фондовете на ЕС в различни области. След изясняване на резултатите, които могат да се очакват от ВОМР, следващите глави превеждат управляващите органи през редица стъпки, за да им помогнат да решат как да програмират ВОМР по най-прост и ефективен начин в Споразуменията за партньорство по различните програми както и в по-подробни национални договорености за доставка. Накратко, управляващите органи трябва да следват редица взаимосвързани стъпки:
· Те трябва да вземат поредица от стратегически решения за това как ще се използва ВОМР във всичките четири фонда в споразуменията за партньорство. Сред тях са основните предизвикателства, които трябва да бъдат решени, главните цели и приоритети, видовете територии, приблизителния бюджет за всеки фонд, предложеният координационен метод и използването (или не) на съвместно финансиране, ролята на МИГ в доставките и използването на помощ за подготовка. Глава 3 от ръководството разяснява тези въпроси.

· Тези стратегически решения зависят отчасти от по-подробни решения, които трябва да бъдат взети във всяка програма. Те включват принципите за определяне на площите, процедурите за подбор, одобряване и споразумения за финансиране, както и примерни разпределения на бюджета. Основните принципи, които трябва да бъдат следвани в ВОМР са описани в глава 4, Възможностите за осъществяване - в глава 5, процедурите за финансиране - в глава 6, и процеса на подбор - в глава 7. Накрая, глава 8 се занимава с различни видове подкрепа за ВОМР, а глава 9 обобщава някои предварителни забележки, свързани с наблюдението и оценката.
Основните принципи за ВОМР са определени в член 32-35 от РОР. В съответните предложения за регламенти4 има допълващи правила за отделните фондове за ЕЗФРСР (ЛИДЕР) и ЕФМДР. Част 2 от РОР и конкретните правила за отделните фондове за ЕФРР и ЕСФ, както и специфичните правила за ЕТС също включват някои важни изисквания, които ще се прилагат, във всички случаи, когато ВОМР се финансира от тези средства. Те са силно повлияни от „седемте принципа на ЛИДЕР“
, както и от опита на други програми като URBAN и URBACT, EQUAL и Ос 4 на ЕФР. 
.
2. Какво представлява местното развитие, водено от общността и защо трябва да бъде използвано?
	· Какви са предимствата от използването на ВОМР?
· Защо да се използва ВОМР в различни области?
· Селски райони

· Рибарски и крайбрежни райони 
· Градове и населени места 
· Справяне с безработицата и насърчаване на социалното сближаване 



2.1. Какви са предимствата от използването на ВОМР?
ВОМР е метод за включване на партньори на местно равнище, включително на гражданското общество и местните икономически участници в разработването и прилагането на местни интегрирани стратегии, които помагат на своите региони и спомагат за преход към по-устойчиво бъдеще. Той може да бъде особено мощен инструмент, особено по време на криза, който да покаже на местните общности, че могат да предприемат конкретни стъпки към форми на икономическо развитие, които са по-интелигентни, по-устойчиви и по-приобщаващи в съответствие със стратегията Европа 2020
.
	Каре 1: Какво представлява ВОМР?
Местното развитие, водено от общността е:
· фокусирано върху конкретни подрегионални територии;
· водено от местни групи за действие, съставени от представители на публичния и частния местен социо-икономически интерес, като на ниво вземане на решения нито публичният сектор, съгласно определението в националните правила, нито която и да било от групите, представляващи конкретните заинтересовани страни, представлява повече от 49 % от правата на глас;
· се извършва чрез интегрирани и многосекторни стратегии за местно развитие, основани на характеристиките на района;
· разработено, като се имат предвид местните потребности и потенциал, и включва иновативни характеристики в местния контекст, изграждане на мрежи и - където е целесъобразно - сътрудничество.

(Член 32, параграф 2 от РОР)




Основната обосновка за използване на ВОМР е, че тези принципи подобряват резултатите, постигнати от традиционните, централизирани подходи отгоре-надолу. Освен това, ВОМР не трябва да се разглежда като конкуренция или противоречие на подходи отгоре-надолу на националните, регионалните или местните власти, а по-скоро като инструмент, който взаимодейства с тях, за да се постигнат по-добри общи резултати.
Таблица 1 (по-долу) обобщава главните предимства или добавената стойност от използването на ВОМР във връзка с основните му принципи:

Таблица 1: Схематично представяне на принципите на ВОМР
	Подрегионални територии. Местен териториален подход (член 32.2a)
	Средствата се съсредоточават в териториите, които се нуждаят най-много и които могат да ги използват най-добре. Решенията се адаптират гъвкаво за да отговорят на разнообразните потребности и възможности – в подходящо време и на подходящо място.

	Партньорства, водени от общността. Подходи, основани на участие и партньорство (член 32.2.б)
	Съвместна отговорност и принадлежност. Не доминира нито една от групите, представляващи конкретни интереси, независимо дали са обществени или частни. Партньорството мобилизира знанията, енергията и ресурсите на местните участници.

	Интегрирани многосекторни местни стратегии (член 32.2в)
	Действията се подсилват взаимно и надграждат върху силните страни на региона. Връзките са подобрени хоризонтално с други местни участници и вертикално с други нива на доставката или вериги на доставки. Може да има различни приоритети и входни точки.

	Иновации (член 32.2г)
	В местния контекст, методът генерира нови начини на мислене и действие - нови пазари, нови продукти, услуги, методи на работа и социални иновации.

	Изграждане на мрежи и сътрудничество (член 32.2д)
	Местните области и общности се учат едни от други и намират съюзници за укрепване на позициите им в световната икономика.


Основните предимства на подхода отдолу-нагоре, са следните:

· Местните участници имат по-добро познаване за местните предизвикателства, на които трябва да се обърне внимание и за наличните ресурси и възможности 
· Затова са в състояние да мобилизират местни ресурси за процеса на развитие по начин, който не може да се осъществи с подходи отгоре-надолу 

· Това дава на местните участници по-голямо чувство за отговорност и ангажираност към проектите, което им позволява да се възползват направят най-добре от местните активи 

· Въпреки това, подходът на водене от общността може да бъде ефективен, само ако развива на доверие между участниците и се поддържа от трайни местни структури с необходимия опит и експертни знания 
Въз основа на гореизложеното, при избора на местни групи за действие със съответните им стратегии, трябва да се отдава голямо значение на качеството на партньорството. 
Една от основните поуки от миналия опит е, че няма смисъл да се използва ВОМР, освен ако са налице предимствата, посочени по-горе и може да се очаква да се генерират конкретни резултати. В същото време, делегирането на определени функции на местни партньорства е свързано също с определени разходи и рискове. В доклад на Сметната палата
 относно ЛИДЕР се твърди, че системата за управление и доставка трябва да бъде организирана по начин, който засилва добавената стойност на подхода отдолу-нагоре, като в същото време запазва на разходите и рисковете на приемливи нива. Настоящото ръководство има за цел да помогне на управляващите органи да извлекат най-доброто от ВОМР, чрез постигане на високи стандарти на всичките три нива.
2.2. Защо трябва да се използва ВОМР на различни видове територии?
ВОМР може да се използва и от четирите ЕСИ фондове за справяне с много широк спектър от предизвикателства на различни видове територии:
2.2.1. Две десетилетия стоят в основата на ВОМР в селските райони
Комисията има дълга и впечатляваща история в изпълнението на ВОМР в областта на развитието на селските райони. Тя е финансирала четири кръга на ЛИДЕР, започвайки през 1991 г. като малка инициатива на Общността с 217 партньорства. Оттогава броят на партньорствата се е умножил над десет пъти до 2 321 през периода 2007 - 2013, с общ бюджет на ЕС от 5,500 млн. евро, или 6% от ЕЗФРСР. Тези средства са мобилизирали допълнителни 3,072 млн. евро в националното публично финансиране, като на всяко партньорство са отпуснати средно от обществения бюджет по около 3,8 млн. евро за целия период.
Това публично финансиране се очаква да привлече значителни суми като частни инвестиции. Тези средства се използват за подпомагане на хиляди, обикновено малки проекти за добавяне на стойност към местни хранителни продукти, диверсификация, подобряване на селскостопанските услуги, екологични подобрения, малки инфраструктурни проекти, обновяване на селата и обучение. Тези малки проекти допринасят за подрегионални тематични инициативи, например в областите на селски туризъм или брандинг и маркетинг на местни продукти, които са в състояние да допринесат за икономическото развитие и за укрепване на социалната тъкан в даден район.

В последните оценки за ЛИДЕР
 са констатирани значителни подобрения в селскостопанските услуги и качеството на живот, диверсификацията, околната среда, включването на групи като жените и младите хора, управлението и изграждането на капацитет.
Значителен брой работни места са създадени и се поддържат в рамките на ЛИДЕР + (2007-13), въпреки че това не е основната цел на много групи, които често са съсредоточени върху по-широките цели като подобряване на качеството на живот в селските райони, повишаване на добавената стойност на местните продукти и информационните технологии. Например, в програмите, когато МГД са имали смесени цели, като във Валенсия, Испания, 8-те МГД са инвестирали € 41,2 милиона публични средства в техните местни стратегии, създавайки 1012 работни места. Въпреки това, в програми ЛИДЕР + с по-силен икономически акцент като в Северна Ирландия, съотношението на публичните инвестиции на работно място е много благоприятно
. Тук, МГД са е създали еквивалент на 1445 работни места на пълна заетост с публични инвестиции от 21 млн. - или около € 14 500 на работно място
.

Предложенията за 2014-2020 предлагат на селските райони възможност за задълбочаване и разширяване на подхода ВОМР в селските райони:
· По отношение на задълбочаване (или засилване) на подхода, както РОР, така и Регламента за ЕЗФРСР съдържат редица предложения за увеличаване на местния капацитет (покриване на разходите за подготвителната фаза, стартов пакет за ЛИДЕР), по-високи проценти на съфинансиране, мерки за подобряване на качеството на местните стратегии за развитие, по-голяма гъвкавост в правилата за допустимост и по-голяма административна автономия на МГД. Целта е да се повиши капацитета на партньорствата, за да действат като лаборатории за нови идеи и двигатели на промяната в селските райони.
· По отношение на разширяването (или увеличаване на обхвата) на подхода, ние знаем, че ЛИДЕР вече покрива голяма част от селските райони. Въпреки това, разделянето на градски и селски райони често може да отдели селските райони от естествените им градски центрове за пътуване до работа и обслужване. От това следва, че има големи възможности за нови форми на сътрудничество и партньорство между градските и селските райони.
· Съществуващата гъвкавост на LEADER вече позволява на партньорство за финансиране на такива проекти, като подкрепа за МСП и малки инфраструктурни проекти, които могат да бъдат подпомагани от ЕФРР или обучение, което може да бъде подпомагано от ЕСФ. В някои страни, като например Испания, ЕФРР се очаква да похарчи толкова пари в селските райони, колкото харчи и в градските райони, но повечето от тях се управляват на национално или регионално ниво
.  Съществуват големи възможности за подобряване на взаимодействието чрез по-добра координация на местно ниво и на двата фонда чрез местни партньорства (например чрез включване на МГД в решения за определени производствени и инфраструктурни проекти, финансирани от ЕФРР). По същия начин, инициативни групи по линия на ЛИДЕР са склонни да се насочват към най-активните хора в неравнопоставените райони. Чрез сътрудничество с ЕСФ, те биха могли да достигнат до някои от хората в най-неравностойно положение, които са най-откъснати от пазара на труда.

Каре A: Ментер Мон – Управление на множество финансови потоци и изграждане на активи в общността
Ментер Мон е местна компания за развитие на остров Ейнджълси (Инис Мон на уелски език), който се намира съвсем близо до северозападното крайбрежие на континенталната част на Уелс. Населението на острова е около 69 000 души на площ от около 711 кв. км. Селищата на острова са типично селски, с малки градчета с пазари, крайбрежни села, традиционни села във вътрешността, както и по-големи – на пътните артерии. Селското стопанство, туризма и малък брой големи производствени компании са най-големите работодатели на острова 
Бивша МГД в рамките на ЛИДЕР II, Ментер Мон е създадена през 1995 г. за осъществяване на програмите за селските райони на ЕС. Това е дружество от третия сектор със съвет на директорите, привлечен от частния, доброволни и общинския сектор. В действителност само около 20% от членовете на съвета на директорите са от публичния сектор.

Основната цел на Ментер Мон е „да развива за Ейнджълси регенеративно предприемачество отдолу-нагоре”. За постигането й, дружеството възприема интегриран подход спрямо територията. Ментер Мон признава значението на опазването, честването и надграждането на уникалните и ценни ресурси на острова – социални, културни, икономически и природни. Активите са многообразни като уелския език, червената катеричка, възхитителната брегова линия и тамошните способни млади хора.

Стъпвайки върху основата на ЛИДЕР II и на метода и принципите за водено от общността местно развитие, дружеството се разраства значително. От корените на малко партньорство през първата година порастна корпоративен орган, чиито екип нарастна от координатор и секретарка до 50 човека. Беше създадено дъщерно дружество с идеална цел Аног Циф със структура да предоставя услуги в полза на селската икономика. С единствена цел да подкрепя устойчив икономически растеж, а не печалба, дружеството изпълнява проекти от името на частни, доброволни и обществени организации в Северен Уелс.
През своите 17 години живот, Ментер Мон привлича над € 50 милиона безвъзмездно финансиране от източници като ЕЗФРСР, ЛИДЕР, ЕФРР, ЕФР, ЕСФ, правителството на Уелс, както и от различни уелски и други органи. Тази инвестиция е създала над 500 работни места на острова, 90 новозапочващи фирми със стопанска дейност, 30 нови предприятия за производство и над 100 нови хранителни продукти, подпомогна диверсификацията на 35 стопанства и да направи устойчиви подобрения на много активи на общността.

Ментер Мон остава близко до корените си в ЛИДЕР и продължава да работи като МГД на ЛИДЕР, въпреки че сега това е сравнително малка част приходите от безвъзмездно финансиране. Напоследък дружеството се ангажира с местна група за действие в областта на рибарството заедно със съседна МГД в рамките на ЛИДЕР в Гуинед 
Source:    http://www.mentermon.com/menter-mon.htm
2.2.2. ВОМР в крайбрежни и рибарски територии
ВОМР в областта на рибарството и крайбрежните райони е както по-малко, така и по-ново, отколкото в селските райони. В момента има 303 местни групи за действие по рибарство (МГДР) в 21 страни от ЕС. ЕФР инвестира около 567 милиона евро в местното развитие, което представлява около 13% от общия бюджет. Това привлича още 239 милиона националното финансиране, като на всяка група се пада средно около 3 милиона публично финансиране. Въпреки това, тази цифра варира значително от само 200 000 евро до над 17 милиона евро за някои групи за целия период.
Повечето групи работят само от 1-2 години, така че все още не е възможно напълно да се оценят резултатите от гледна точка на частните инвестиции или създадени работни места. Програмата обаче вече е довело до изпълнение на около 3000 предимно малки проекти, свързани с добавяне на стойност към продуктите на рибарството, диверсификация, екологични и социални подобрения и подобряване на връзките между рибарите и другите участници на местно ниво. По-подробно проучване на резултатите ще бъде направено през 2013 г.
Въпреки кратката си история, Ос 4 предлага множество поуки за бъдещето на ВОМР:
· Ос 4 е повече секторно ориентирана и насочена към целевите групи в сравнение с ЛИДЕР, тъй като главната й цел е изграждане на по-устойчиво бъдеще на рибарските общности:
· тя може да вдъхнови подобни бъдещи интервенции от ЕФРР или ЕСФ, които също могат да имат повече тематични, секторни или насочени към целеви групи приоритети.
· Стратегиите на Ос 4 са интегрирани в смисъл, че се опитват да подобрят вертикалните връзки между рибарите и другите участници по веригата на доставки, както и хоризонталните връзки между риболов и други сектори като туризъм и околна среда:
· това се отразява на географията на интервенциите по Ос 4, която следва разпределението на риболовната дейност по крайбрежието, устия, реки, езера, големи пристанища и изолирани рибарски селища.
· Около две трети от партньорствата, финансирани по Ос 4 си сътрудничат по някакъв начин с местни групи за действие в рамките на ЛИДЕР. Това сътрудничество може да приеме много форми, партньорствата могат да бъдат или да формират част от една и съща организация, и са разработили различни методи за координиране на стратегиите и подбор на проекти:
· това осигурява база от опит, който може да се използва за координиране на интервенции, финансиране от множество фондове през новия период.
· Ос 4 дава пример за вида на проблемите, които могат да възникнат, и подкрепата, която е необходима, когато ВОМР се осъществява от национални, регионални и местни участници, които не са свикнали с такъв подход:
· има възможност за съвместно обучение и изграждане на капацитет за участниците, свързани с четирите фонда
Комисията би искала да види разширяване на Ос 4. Предвидени са два вида стратегии: тесни стратегии, които са насочени повече към връзките в рамките на местните вериги на доставки в областта на риболова, и по-широки стратегии, свързани с диверсификацията, местните компоненти на растеж и управление на морски и крайбрежни райони.
И двата вида стратегии предлагат потенциал за сътрудничество с останалите три фонда:
· ЕЗФРСР може да се използва за по-изолирани рибарски общности в селските райони, 

· ЕФРР може да подкрепя инфраструктурата и продуктивните инвестиции, 

· ЕСФ може да се използва за подобряване на образователните постижения, възможности за трудова заетост и социално включване на групи в неравностойно положение, като например мигранти, етнически малцинства и маргинализирани общности. 

Каре Б: МГДР на делтата на р. Ебро, Каталуния, Испания – Пример за местно управление на няколко фондове 
Територията, обхваната от МГДР се радва на възможностите, свързани с богатите природни ресурси на делтата на река Ебро, но изправена пред предизвикателството на борещите се за оцеляване традиционни сектори като риболова, аквакултурата и селското стопанство. Всъщност, над една трета от 75 000-те жители в момента са безработни. 

Създаването на партньорство през 2009 г. е било важен пробив само по себе си, тъй като за първи път е обединило в сдружение 6 местни риболовни организации (confraries de pescadors), фермерите отглеждащи ракообразни, общините, природния парк на делтата на р. Ебро, неправителствени организации и частния сектор. В борда на МГДР риболовните организации и държавните органи са представени в партньорството с еднакъв дял от гласовете като частните партньори. 

С публично финансиране от около € 3 милиона, партньорството си е поставило за цел да свърже устойчивия риболов с поддържащата високи цени туристическа икономика, като подчертава връзката между добре запазената околна среда и качеството на своите продукти. 

През двете години на работа са финансирани 30 малки и средни проекти, включително рекламни и образователни дейности, свързани с местния риболов и насочени към училища и широката общественост, проекти за увеличаване на продажбите в местни ресторанти и туристически обекти, екотуристически дейности в традиционната среда на аквакултури като нов източник на доходи за производителите на ракообразни, диверсификация в допълнителни дейности като морска сол и производство на лед, както и набор за подпомагане на екологични подобрения. Мениджърът на партньорството играе важна роля да гарантира, че инвестициите отговарят на социалните и екологичните цели, определени в стратегията. 

Публичните средства, които са получили досега са привлекли още 30% частни инвестиции и са генерирали значително по-високи цени за целеви местни рибни продукти. Основната им цел не е да създават заетост сама по себе си, тъй като това би било по-лесно просто чрез подкрепа на неконтролираното развитие на туризма. Въпреки това, към края на периода, те оценяват, че са създали или запазили около 60 работни места за местните хора.
Източник: https://webgate.ec.europa.eu/fpfis/cms/farnet/flagsheet/flag-factsheet-spain-litoral-costa-del-ebro
2.2.3. ВОМР в градове и градски райони
В миналото, както ЕФРР, така и ЕСФ са подкрепяли важни, но отделни инициативи с много компоненти, подобни на ВОМР. Новото съвместно предложение обхваща и двата фонда и открива голяма възможност за по-тясно сътрудничество на местно ниво в градовете.

Между 1994 г. и 2006 г. политиката на сближаване подкрепя два кръга на инициативата на Общността URBAN, която беше насочена главно към изостаналите градски квартали със средно население от 28 000 души. Според последваща оценка на URBAN II, ключов фактор в основата успешните проекти е ангажираността на местно равнище. Проектите бяха избрани в съответствие с местните представи за необходимостта, с ангажимент от местните играчи и бяха изпълнявани в партньорство с местните жители. Независимо от това, големите играчи имаха важна роля за предоставяне на експертен опит и административен капацитет.
ЕФРР съфинансира също и международната програма за обучение и изграждане на мрежи URBACT. От 2007 г. URBACT II включва около 500 градове в приблизително 60 мрежи за тематичен обмен и обучение. Всеки град, който участва в мрежа по URBACT II, е създал широка местна група за подкрепа с множество заинтересовани страни, която разработва местен план за действие. Въпреки че местните групи за подкрепа в рамките на URBACT не са предназначени за осъществяване на местните планове за действие и последните не се финансират автоматично; много от тях могат да се считат за семената, от които покълват партньорства и стратегии за ВОМР.
Въз основа на опита от инициативите на Общността URBAN и URBACT, подходът ВОМР може да приеме множество конкретни форми в партньорствата и стратегиите на градовете, включително:
· Подходи, насочени към малки квартали. Може да включват изостанали квартали, индустриални зони, промишлени зони, предградия и т.н. 

· По-малки градове, градове-пазари и заобикалящите ги селски райони. 

· Тематични подходи, занимаващи се с определено предизвикателство за града, като безработицата и пазара на труда, социалното изключване, градската мобилност, или местни планове за енергийна ефективност. 

· Подходи насочени към конкретна целева група, например с акцент върху младите хора, роми, жени или мигранти. 

Във всички тези области има големи възможности за координиране на твърди инвестиции, подкрепени главно от ЕФРР с меки мерки, подкрепени основно от ЕСФ. Най-малко 5% от приноса на ЕФРР за държава-членка се отделя за интегрирани действия за устойчиво и интегрирано градско развитие. Инвестициите, включени в този пакет, най-вероятно ще бъдат управлявани с инструмент за интегрирани териториални инвестиции (ИТИ), специална оперативна програма или специална градска ос в рамките на оперативните програми. Въпреки това, възможностите за използване на ВОМР в градовете и градските райони е важно. Например, държавите-членки могат да предвидят възможност за насърчаване на включването на ВОМР като един от компонентите в стратегиите за градско развитие и ИТИ
.

Каре В: Берлин, десетилетие на инвестиции от ЕФРР в областта на социалното сближаване 
Берлин експлоатира широкомащабна програма в рамките на федералната програма „Град с възможности за социална интеграция. Между 1999 г. и 2009 г. градът е използвал € 83.5 млн. от ЕФРР, 35.1 млн. от федерална програма и 83,5 милиона от бюджета на град Берлин. 

Случаят с Берлин представлява изключителен пример за добра практика в смисъл, че първоначалните идеи на програмата са усъвършенствани и разширени. Започва с 15 района, а сега има 34. Но през този период някои райони са напуснали програмата, тъй като условията в тях, измервани чрез показатели, са се подобрили. Районите се класифицират като райони за превенция (за тези, изложени на риск) или райони за средни и широкомащабни интервенции. 

В момента в програмата са включени 34 квартали въз основа на кошница от социално-икономически показатели. Районите се различават по размер, като най-голям е Marzahn NW - периферна система от жилищни комплекси с население от около 22 000 души. Трийсет и четирите квартала обхващат население от 391 968 в сравнение с 3.5милиона за Берлин като цяло. 

Във всеки квартал е създадена служба за управление на квартала. Те се осигуряват предимно от частния сектор чрез открити тръжни процедури. Екипът за управление на квартала работи с квартален съвет за разработването на стратегия и план за действие за района. 

Иновативният елемент в модела Берлин е използването на подходите на участие в бюджетирането за включване на идеи за проекти. След това те се гласуват от всеки като има пет вида фондове, обхващащи различни по вид и размер инвестиции и изискващи прякото участие на жителите. Кварталните управленски екипи осигуряват платформа за изграждане на мрежи и взаимодействие с редица групи и участници за обсъждане и идентифициране на местните потребности, ценности и отговори. Един от ефектите на програмата е оправомощаването на гражданите, чрез съвместна работа и сътрудничество по проекти. 
Източник: AEIDL 2013 EU Urban case studies report 
2.2.4. ВОМР за справяне с проблемите на безработицата и социалното включване
В сравнение с ЕФРР, Европейският социален фонд провежда политика, ориентирана към хората, а не към местата; въпреки това ЕСФ също има дълга традиция в подкрепа на местни инициативи за развитие. Например, изчислено е, че около половината от приблизително 3,300 партньорства, финансирани от ЕСФ в периода 2000-2006 чрез инициативата на Общността EQUAL, са били местни (независимо че много от тях не са изпълнили всички условия за ВОМР). В периода 2007-2013 също има множество примери (например, Stärken vor Ort в Германия), но те не са така видими както при другите фондове.
Член 12 от ЕСФ позволява на ЕСФ да продължи подкрепата за местни инициативи за заетост и териториални пактове за заетост от периода 2007-2013, като открива възможност за подкрепа на ВОМР, както и на устойчиви стратегии за градско развитие успоредно с ЕФРР.

Комисията счита, че ВОМР може да бъде полезен инструмент за овластяване на местните общности, включително групи в неравностойно положение, за подобряване на институционалния капацитет на местните заинтересовани страни и специално на НПО и за предизвикване на социални иновации на местно равнище. 

В контекста на ВОМР, ЕСФ може да се използва, наред с другото, за:
· усигуряване на достъп до заетост на търсещите работа чрез обучение и мерки, пригодени към нуждите на пазара на труда; 

· подобряване устойчивото интегриране на младите хора, които не работят и не учат; 

· намаляване ранното отпадане от училище; 

· насърчаване равенството между мъжете и жените в достъпа до заетост и кариерно развитие чрез борба със стереотипите в образованието и обучението, намаляване на разграничаването по пол на пазара на труда, развитие на женското предприемачество и насърчаване на съчетаването на работата с личния живот при мъжете и жените; 

· развитие на индивидуални пътища за интегриране и повторно навлизане в трудовия живот за хора, отдалечили се от пазара на труда; 

· подобряване интегрирането на маргинализирани общности като ромските и борба с дискриминацията по пол, раса, етнически произход, религия или вяра, увреждания, възраст или сексуална ориентация; 

· насърчаване на социалната икономика и социалните предприятия 

	Каре Г: Stärken vor Ort, Германия – Програма за оправомощаване на уязвими младежи и жени, финансирана от ЕСФ 
Германската федерална програма в рамките на ЕСФ - „STÄRKEN vor Ort“ (на английски език: „програма за местно оправомощаване“) представлява част от общата инициатива" Jugend STÄRKEN ", която имаше за цел да се насърчи социалната, образователната и професионалната интеграция на младите хора в неравностойно положение. 

STÄRKEN vor Ort стартира през 2009 г. и обхваща 280 административни области и местните територии в цяла Германия. Тя осигурява средства (които са комбинация от национални средства, предоставяни от местните власти (15%) и финансиране от ЕСФ (85%)) за осъществяване на микро-проекти, които имат за цел постигане, активиране и реинтегриране всички уязвими групи от млади хора (с и без имигрантски произход) до 25-годишна възраст и жени, които страдат от социално изключване и/ или уязвимост. 

Крайните бенефициенти на програмата са малки местни инициативи и мрежи. Микро-проектите, които са вградени в местни планове за действие, се решават от местните комисии по места. Тези местни партньорства се състоят местни заинтересовани страни и институции, граждани, специалисти, доброволци, служители и политици. 

STÄRKEN vor Ort има проекти в цяла Германия. Тя е достигнала до 280 места в 158 общини и 45 области. Районите варират от много малки само с 734 жители (град Аслар) до 382 571 жители (област Ерцгебирге). Програмата е покрила области с общо население от 9.4 милиона. Около половината от тях са жени, а близо една четвърт са млади хора. 
През жизнения си цикъл програмата е похарчила € 74 милиона средства на ЕСФ. Подкрепени са 9000 проекта, които са достигнали до близо 250 000 уязвими млади хора и жени. 
Източник: AEIDL 2010 Local Employment Initiatives study, German Annex by Gsub


2.2.5. Възползване от възможността за съвместна работа
Горните примери илюстрират възможните резултати, които могат да бъдат постигнати чрез използване на ВОМР в различни области с всеки от четирите основни фондове. Всеки фонд има различен фокус и с изключение на Европейския социален фонд, се се концентрира върху определен вид област. Въпреки това, в контекста на натиска върху публичните средства, по-добрата координация не е опция, а абсолютна необходимост. 

Примери за потенциалната добавена стойност на сътрудничеството изобилстват: необходимостта от внимателно комбиниране на твърди инвестиции, финансирани от ЕФРР и меки инвестиции, финансирани от ЕСФ, за справяне с проблемите на необлагодетелстваните райони и групи в градовете; възможност използване както на ЕЗФРСР, така и на ЕФРР за подобряване на взаимноизгодни връзки между селските и градските райони; взаимодействие между ЕФМДР и ЕФРР и ЕСФ за справяне с инфраструктурата и обучението, необходими за адаптиране на по-големите риболовни пристанища и така нататък. 

Най-мощната и изгодна форма на сътрудничество е възможността за съвместно финансиране, предложена от Комисията и обяснена по-нататък в настоящото ръководство. Въпреки това, държавите-членки ще трябва да въведат редица процедури, за да стигнат до този момент и това може да не е подходящо или възможно за всички страни или региони. В тези случаи, координацията все още може да бъде подобрена по много различни начини: тя може да бъде постигната на равнището на стратегията, участващите партньорства, както и чрез определяне на границите на областите на интервенция. Във всички случаи, целта трябва да бъде укрепването резултатите, които могат да бъдат постигнати от отделните програми чрез подобряване на взаимодействието и избягване на размиването. В следващите глави ще предоставим насоки за подпомагане на държавите-членки да изберат формата на сътрудничество, който най-добре отговаря на тяхното положение.
3. Как в договорите за партньорство да насочим ВОМР към онова, което методът постига най-добре?
	· Въвеждане на Общата стратегическа рамка и договорите за партньорство 
· Какво и защо. Определяне на предизвикателствата и целите пред ВОМР
· Къде? География на ефективното местно развитие
· Кой фонд за какво е?
· Как да работим заедно?



3.1. Въвеждане на Общата стратегическа рамка и договорите за партньорство
Общата стратегическа рамка (ОСР) превръща целите и задачите на Стратегията Европа 2020 в приоритети на ЕСИ фондове. Целта е да се подобри координацията между тези фондове, така че да се постигне максимален ефект от интервенциите на ЕС и приноса им за постигане на европейските цели. Националните и регионални органи трябва да използват Общата стратегическа рамка като основа за изготвяне на договорите за партньорство, в съответствие с целите за растежа и заетостта в Европа за 2020 г.
В договора за партньорство се изисква „анализ на различията, потребностите на развитието и прогреса спрямо тематичните цели, определени в Общата стратегическа рамка“ като част от споразумението за гарантиране на съответствие с Европа 2020
. Въз основа на този анализ, държавите-членки следва да определят „интегрирания подход за териториално развитие, подкрепяно от ЕСИ фондовете
, включително ВОМР, като обяснят как възнамеряват да постигнат интеграцията. ВОМР е задължително за програмите за развитие на селските райони на ЕЗФРСР (минимум 5% от общото участие на ЕЗФРСР във всяка програма
) и по избор за ЕФРР, ЕФМДР и ЕСФ.

Разработването на цялостна визия за целите на прилагането на ВОМР е вероятно една от най-важните стъпки за успешното му прилагане. Държавите-членки трябва преди всичко да решат какво искат да постигнат с ВОМР. След това те могат да решат дали в рамките на всеки фонд има достатъчно ресурси и достатъчно обхват, за да се постигнат целите си, и ако не – тогава могат да организират най-подходящата комбинация от фондове.
Таблицата по-долу представя образец за информацията, която държавите-членки следва да предоставят за ВОМР в договорите си за партньорство. Първите четири точки изискват информация относно защо, какво, къде и кой, а следващите четири точки се занимават с въпроса как това да бъде изпълнено.
	Каре 2: Как да включим ВОМР в договорите за партньорство?
Очертаване на подхода за ВОМР, който включва: 

1. Какво? Основните предизвикателства, с които държавата-членка трябва да се справи с помощта на подхода ВОМР; 

2. Защо? Основните цели и приоритети за ВОМР в държавата-членка (включително общите цели, които държавата-членка се стреми да постигне с ВОМР, както и очертаване на тематичната област и целевите групи, когато има определена такава област и такива целеви групи. Държавите-членки следва да очертаят в споразумението за партньорство за кои тематични цели ще допринесе ВОМР); 

3. Къде? Видовете територии (не списък с територии), на които се планира да се прилага ВОМР (общо посочване на видовете области е достатъчно, например: градски, селски, трансгранични, области със специфични характеристики по отношение на плътност на населението и вид на населеното мято, области със силно риболовно измерение. Избраните видове територии трябва да отразяват стратегическите избори на държавите-членки относно ролята, целите и потенциалната тематична област на ВОМР. Пример за това би бил, ако държавата-членка желае да се насочи към градско-селските връзки чрез използването на ВОМР посредством няколко фонда. Ако държавата-членка желае да изпълни ВОМР на цялата територия на държавата-членка, това следва да бъде обозначено); 
4. Кой фонд? Определяне на ЕСИ фондове, които ще се използват за ВОМР, приблизителен очакван бюджет за всеки фонд, ролята, която всеки от ЕСИ фондовете ще имат за различните видове територии, като се има предвид, че ВОМР попада задължително в рамките на ЕЗФРСР (ЛИДЕР); 

5. Как да се работи съвместно? 
· Дали държавата-членка ще подпомогне стратегиите за местно развитие, финансирани от различни ЕСИ фондове и ако не, как ще се постигне интегриран подход на местно равнище; 

· Координацията и административно устройство за ВОМР, както и конкретната роля на местните групи за действие (МГД) в неговото осъществяване; 

· Когато е относимо - дали държавата-членка възнамерява да приложи възможността за определяне на водещ фонд в контекста на интегрирани в няколко фонда стратегии за местно развитие. 

· Мерки за подготвителна помощ (включително възможни мерки между фондовете да предложат единна схема и предвидени видове дейности). 

6. Отпадане на ограниченията на броя на населението? В относимите случаи – предложение за отпадане на ограниченията на броя на населението за областите, които ще бъдат обхванати от ВОМР (в съответствие с член 32, параграф 6 от РОР).
В случай на силно разделени на региони или федерални държави-членки, това ще наложи обобщаване на национално ниво. Описанието трябва да посочва в кои региони ще се използва подхода ВОМР, както и основните елементи, отнасящи се до изброените по-горе точки.
 (Образец на и ръководство относно съдържанието на договора за партньорство)



3.2. Какво и защо? Определяне на предизвикателствата и целите (въпроси 1 и 2)
Заинтересованите страни, участващи във всеки фонд, трябва да вземат решение за основните предизвикателства, цели и приоритети, които най-добре могат да бъдат решени на местно ниво. Те трябва да свържат резултатите, които искат да постигнат с целите на стратегията Европа 2020 и Общата стратегическа рамка. Например: в случая с ЕСФ това може да бъдат интегрирани местни стратегии за развитие на уменията в съответствие с местния пазар на труда и подкрепа за групите в неравностойно положение; в случая с ЕФРР могат да включват интегрирани планове за обновяване на някои квартали в големите и малките градове, в селските райони; а при ЕЗФРСР и ЕФМДР може да означава справяне със специфични предизвикателства, пред които са изправени различните видове селски райони и/ или рибарски и крайбрежни райони. 

Съществува йерархия от (най-малко) четири взаимносвързани нива на цели и задачи за следващия период на финансиране, които трябва да бъдат взети предвид:
· трите основни стълба на стратегията Европа 2020 за интелигентен, зелен и приобщаващ растеж; 

· те са превърнати в шест водещи количествени цели; 

· Общата стратегическа рамка ги свежда до единадесет тематични цели - три предимно икономически, три предимно екологични, четири социални и една за управление. 

· Накрая всеки от четирите фонда има серия от приоритети, които допринасят за 11-те тематични цели (наречени инвестиционни приоритети в ЕСФ и ЕФРР и приоритети на Съюза в ЕЗФРСР и ЕФМДР). ЕФМДР следва също така да подкрепя общите цели на Общата политика по рибарство, а ЕЗФРСР - тези на Общата селскостопанска политика:
· Да улеснява програмирането по програмите, като ВОМР се програмира по един конкретен инвестиционен приоритет/ тематична област/ приоритет на Съюза. Помощта по ВОМР, обаче, може да допринася за всички тематични цели/ тематични области/ приоритети на Съюза. Ако цялата приоритетна ос/ приоритет на Съюза са предназначени за ВОМР, делът на съфинансирането може да се увеличи с 10% за ЕФРР, ЕСФ и ЕФМД на ниво приоритетна ос/ приоритет на
.

· По отношение на ЕФРР, ВОМР следва да се програмира по инвестиционен приоритет 9(d): “извършване на инвестиция в контекста на стратегии за местно развитие, водено от общността”
.

· По отношение на ЕСФ, ВОМР може да се включи по избраните инвестиционни приоритет на програмата на ЕСФ (Член 12 от ЕСФ) или може да се програмира по инвестиционен приорите за ВОМР (Член 3, параграф 1, буква (b), точка (vi) от ЕСФ). Държавите-членки/ регионите могат да определят в своите програми и в последствие – в поканите за предложения кои приоритети (спрямо обхвата на фонда) те биха желали да обхванат с ВОМР.

· Що се отнася до ЕЗФРСР, ВОМР (местно развитие по ЛИДЕР) следва да се програмира по тематична област 6(b) “насърчаване на местното развитие в селските райони” (вж. глава 4 по-долу). Поради интегрирания и многосекторен характер на ВОМР/ЛИДЕР, силно се препоръчва то да допринася и за други тематични области. В този случай, държавите-членки/ регионите следва да посочат в Програмите за развитие на селските райони към кои други тематични области стратегиите за местно развитие биха могли да допринесат. ЛИДЕР е задължителна част от програмите за развитие на селските райони и ще се ползват от процент на съфинансиране до 80% (или 90%). 
· По отношение на ЕФМД ВОМР е програмирано по приоритет на Съюза 4 („повишаване на заетостта и териториалното сближаване").
Териториалното развитие, като интегриран многосекторен подход, може да допринесе по различни начини за стратегията Европа 2020. Комисията е на мнение, че ВОМР следва да бъде признат като гъвкав инструмент за посрещане на нуждите на различните райони. Това означава, че дори и да се програмира под един приоритет, ВОМР може да се използва за постигане на резултати, които допринасят за всички 11 тематични цели, включени в РОР в съответствие с целите на съответната програма. Препоръчително е да се въведат по-общи правила за допустимост на дейностите, финансирани по ВОМР, както е обяснено в раздел 8.3.
Основните цели и приоритети на ВОМР, които ще се включат в споразумението за партньорство, следва да се разбират като посочване от страна на държавите-членки на тематичните цели, за които ще допринесе ВОМР, както и очертаване на тематичната област и възможните целеви групи.

3.3. Къде? География на ефективното местно развитие (въпрос 3)
Според образеца на договора за партньорство, всеки фонд трябва да набележи географията на предизвикателствата, с които иска да се справи и да определи къде те са концентрирани във форми, които могат да бъдат решени на местно ниво по последователен и ефективен начин. Изисква се общо посочване на видовете области, например градски, селски, трансгранични, области със специфични характеристики по отношение на плътност на население или вид населено място и/или области със силно риболовно измерение.

От гледна точка на тематичната област, те могат да бъдат, например, концентрация на проблемни местни пазари на труда и/или на уязвими групи като роми или мигранти, конкретни клъстери на икономическа дейност, физически проблеми, като жилищни или транспортни или екологични проблеми като речни басейни, планински вериги и така нататък. Географията на тези предизвикателства и идеалният мащаб за справяне с тях могат да съвпадат или да не съвпадат. Могат да бъдат свързани с работа на ниво само на един квартал в града, или на няколко квартали от един и същ тип, на нивото на малък град и околните му селски райони или в границите на по-голям град и крайградските зони, или около устието на река, езеро или речен басейн (вж. следващия раздел за описание на възможните видове и форми на района).
Ако държавата-членка желае да реализира ВОМР на цялата си територия, това трябва да се посочи в споразумението за партньорство.
Специално внимание следва да се обърне на въпроса за бедността, тъй като от държавите-членки се очаква да представят в техния договор за партньорство интегриран подход за решаване на специфичните потребности на географските райони, най-засегнати от бедност или на целевите групи с най-висок риск от дискриминация или изключване със специална насоченост към маргинализираните общности. Ако държавите-членки изберат териториален подход, те трябва да се отразят потенциалния принос на ВОМР.
3.4. Кой фонд за какво е? (въпрос 4)
За да се реши кой фонд за какво е и колко средства са отпуснати за ВОМР е важно да погледнем кой вече работи по съответните, в какъв мащаб и дали съществуващите ресурси и техния обхват на интервенция са достатъчни (за например, на силните и слабите страни на групите по ЛИДЕР или местни организации, финансирани от други фондове). Само тогава е възможно да се идентифицират областите, в които ВОМР може да има най-голямо въздействие и да се обсъди как да се постигне най-доброто взаимодействие между фондовете.
Някои от най-важните въпроси, които държавите-членки трябва да решат, са например следните: дали ЕФРР и ЕСФ ще програмират ресурси за ВОМР извън градските райони, дали на ЕЗФРСР ще обхваща също и малки градове и рибарски пристанища, и дали ЕФМДР ще бъде ограничен до крайбрежните области или ще се намесва и при езера и реки във вътрешността.
3.5. Как да се работи съвместно? (въпрос 5)
Държавите-членки трябва да посочат в договора за партньорство общата административна уредба, създадена за ВОМР, като например: общи структури и административни мерки, примерен брой на потенциални местни групи за действие и очакваната бюджетната рамка за стратегиите, които ще бъдат подпомагани; както и общи критерии за подбор и процедури за МГД, където е приложимо, и т.н. 
Желателно е държавата-членка да създаде възможно най-гъвкава и изчерпателна рамка, която да позволи пълна интеграция на местното развитие и да остави на МГД вземането на следните решения:
· изборът дали да се изработи местна стратегия с използване на няколко фондове или единствен фонд, включително точната територия, която стратегията ще покрива; 

· избор на целите и дейностите, които ще бъдат включени в стратегията: изборът на подкрепящите фондове ще бъде естествено следствие от характера на стратегията; 

· в случай на стратегия, която е подкрепена от повече от един фонд, трябва да бъде решен въпросът дали ще бъде определен водещ фонд за съответната местна стратегия. 

В договора за партньорство трябва да бъде описан вида на подготвителната подкрепа (включително изграждане на капацитет), която ще бъде осигурена на местните участници, включително възможните мерки между фондовете да предложат единна схема и планирани видови дейности.

Член 5 от РОР гласи, че тези и други точки в договора за партньорство трябва да бъдат подготвени в „партньорство” с широк обхват от заинтересовани страни, включително „компетентните регионални, местни, градски и други публични органи, икономическите и социалните партньори; иструктурите, представляващи гражданското общество ...”. Тези заинтересовани страни трябва също „да бъдат привлечени в изготвянето на доклади за напредъка на работата и в целия процес на подготовка и изпълнение на програмите, включително чрез участие в комисии за мониторинг по програмите...“ В контекста на ВОМР се препоръчва принципът на партньорството да се прилага посредством участие в съществуващите мрежи на МГД и представители на местните общности, които потенциално може да се ползват от финансирането по ВОМР.

4. Как да се определят ефективните стратегии, силните партньорства и съгласуваните райони. Ключови структурни елементи на програмите
	· Увод

· Разработване на висококачествени местни стратегии, които дават резултати 
· Мобилизиране на главните участници и изграждане на партньорство 

· Избор на подходящите видове, размери и форми на районите 



4.1. Увод 

Образците за договорите за партньорство и за програмите, изготвени от Комисията, определят основната информация, която държавите-членки следва да представят, за да се съобразят с правилата и да им бъдат одобрени програмите. Това включва
: 

· принципите за определяне на районите, в които ВОМР ще се изпълнява в съответствие с договорите за партньорство; 

· описание на мерките за избор, одобряване и финансиране на стратегии за ВОМР и местни групи за действие; 

· индикативното разпределение на финансовите средства за подпомагане на ВОМР от въпросния фонд. 

За да се постигнат най-добри резултати с ВОМР, държавите-членки следва да вземат предвид следните насоки за стратегии, партньорства и райони:
4.2.  Разработване на висококачествени местни стратегии, които дават резултати 

В доклад на Сметната палата за 2010 г. относно ЛИДЕР
 се твърди, че „местните стратегии следва да бъдат в основата на подхода ЛИДЕР, като дават на партньорствата смисъл за съществуване и обещават добавена стойност чрез местни решения, съобразени с постигането на целите за развитие на местните селски райони.“ Местните стратегии са мястото, където партньорства могат да докажат, че могат да постигнат резултати, които други подходи не могат - или не постигат - като свържат заедно различни мерки и сектори, чрез иновации и чрез сътрудничество. От това следва, че качеството на стратегията е един от основните фактори за избор на местни партньорства, за управление и контрол на изпълнението и оценката на резултатите.
	Каре 3: Какво представлява една стратегия за местно развитие ВОМР и какво трябва да съдържа тя?
„Стратегия за водено от общността местно развитие“ означава последователен набор от действия, чиято цел е да се отговори на местните цели и потребности и която допринася за постигане на стратегията на Съюза за интелигентен, устойчив и приобщаващ ръст, изготвена и изпълнена от местна група за действие.

Една стратегия за водено от общността местно развитие трябва да съдържа най-малко следните елементи:
· определяне на района и населението, обхванати от стратегията; 

· анализ на нуждите и потенциала за развитие на района, включително анализ на силните страни, слабите страни, възможностите и заплахите; 

· описание на стратегията и нейните цели, описание на интегрирания и иновативен характер на стратегията и йерархията на целите, включително измерими цели за крайните продукти или резултатите. По отношение на резултатите, целите трябва да бъдат изразени количествено или качествено. Стратегията трябва да бъде съгласувана със съответните програми на всички участващи ЕСИ фондове; 

· описание на процеса на участие на общността в разработването на стратегията; 

· план за действие, който показва как целите са превърнати в действия; 

· описание на мерките за управлението и мониторинга на стратегията, която показва капацитета на местната група за действие да изпълни стратегията, и описание на специфичните мерки за оценка; 

· финансовия план на стратегията, включително планираното разпределение на средствата от всеки от съответните ЕСИ фондове. 

(Член 2, параграф 19 и член 33, параграф 1 от РОР) 



Стратегията за местно развитие трябва да допринася за постигане на целите на съответната програма. Въпросът за качеството на стратегиите, одобрени за финансиране е от изключително значение
. 

По-долу са дадени само някои от основните точки, които управляващите органи следва да вземат предвид при разработването на програмите и поканите за подаване на предложения за стратегии за ВОМР: 

· Стратегията трябва да служи на местните цели. Както Европейската сметна палата, така и Комисията настояват, че същността на воденото от общностите местно развитие е, че местните стратегии трябва свободно да отговарят на местните нужди. Въпреки това, трябва да се гарантира последователността и съгласуваността между местните стратегии и съществуващите национални, регионални или подрегионални стратегии, включително секторни такива. От практическа гледна точка, конкретните цели и приоритети трябва да се определят на местно ниво, за да се отговори на местните потребности, като същевременно съответстват на целите на политиката, определени в програмите. 
· Стратегията за местно развитие следва да се разработва въз основа на SWOT анализ (силни и слаби страни, възможности и заплахи) и идентифициране на местните потребности. Целите на стратегията следва да отговорят на тези потребности и да поставяте конкретни измерими цели, насочени към дългосрочното развитие, за решаване на конкретни проблеми на развитието в района. Както SWOT анализа, така и разработването на стратегията трябва да се извършва по начин, който да гарантира участието на Общността и принадлежност на стратегията. 

· Стратегиите за местно развитие следва да насърчават връзките между действията за местно развитие
. Вместо да представят списък с несвързани проекти, стратегиите трябва да бъдат интегрирани като представят съгласувани връзки между действия или проекти, основани на ясно определени потребности и възможности. Проектите, избрани на местно ниво трябва заедно да допринасят за постигането на целите на стратегията за местно развитие, взаимно да се допълват, а не да съдържат противоречащи си цели. 

· Стратегиите за местно развитие следва да бъдат „интегрирани и многосекторни". Връзките и интеграцията могат да бъдат хоризонтални между различните области, както е в случая с взаимодействието между градските и селските райони или връзката между рибарския район и околните селски райони, или в рамките на даден район, например в изостаналите градски квартали или в селските райони. Те могат да бъдат вертикални в случаите, когато стратегията е насочена към интеграция, например, на различните участници в даден сектор, или по веригата за доставки. Стратегиите за развитие следва да интегрират подходи от различни сектори в последователна многосекторен подход в подкрепа на общите дългосрочни цели в съответните райони. Въпреки че входна точка може да бъде определен сектор (например, рибарството или туризма), тема или целева група, стратегията следва да насърчава връзките с други сектори, тъй като това отваря нови възможности и е необходимо за насърчаване на дългосрочното развитие на даден район. 

· Стратегиите следва да се отличават с иновативен характер. Те трябва да се стремят към въвеждане на нови идеи и подходи в района, а не просто да защитават „бизнеса както обикновено“. Иновациите могат да имат най-различни форми, които са всички валидни в приноса към иновативния характер на стратегията: нови услуги, нови продукти, нови методи на организация, социални иновации и т.н. Иновациите трябва да се оценяват в зависимост от местните условия и по отношение на ефективността им в сравнение със съществуващите методи и решения, прилагани в тази територия: действие, което е иновативно на определено място може вече да е било използвано на друго място. 

· Сътрудничеството и работа в мрежа с други райони може да бъде ключов компонент на стратегията. Сътрудничеството започва на местно равнище между различните сектори, представени в партньорството. То може да се развива на етапи от обмяна на опит до трансфер на обещаващи практики и до общи действия. Сътрудничество с други територии, които прилагат ВОМР, също може да бъде стратегически инструмент на местната група, която да го използва за достигне на критична маса, необходима за някои проекти или за обединяване на допълнителни ресурси и опит.
МГД може да развие сътрудничество с друго партньорство в същия регион или държава-членка, какъвто често е случаят със съседните райони. Проекти за сътрудничество могат да се осъществяват и извън националните граници (включително и с държави извън ЕС), давайки допълнителна европейска добавена стойност към местното развитие
. За повече подробности относно дейностите за сътрудничество, направете справка с раздел 8.4.
· Изграждането на мрежи в широк смисъл е инструмент, който позволява на местните партньорства, за да обменят опит и да се учат един от друг. Мрежите по ВОМР могат да имат формален характер (включващи МГД, управляващи органи и други заинтересовани страни) и да бъдат подпомагани чрез обслужващи звена на регионално, национално и европейско равнище
. МГД могат да бъдат организирани на доброволна основа (национални или регионални мрежи на МГД), като мрежата представлява членовете, напр. в преговорите с управляващите органи (например в комитети за наблюдение на програмата). 

· Жизнеспособни бюджети: Държавите-членки трябва да гарантират, че наличните бюджетни средства за ВОМР са подходящи за постигане на целите, заложени в местните стратегии. Въпреки че има рискове от неподходящи разходи, ако бюджетите са твърде големи, опитът показва, че основната опасност е, че управляващите органи се опитват да разпределят бюджета прекалено „тънко” в резултат на политически натиск от кандидатстващите райони. Опитът на ЛИДЕР и Ос 4 на ЕФР, показва, че минималният размер на бюджета за цялостна интегрирана стратегия за местно развитие е около 3 милиона евро от публично финансиране за целия период, което зависи и от областта и населението, покрити от стратегията. Под това ниво става трудно да се отиде отвъд дребните „меки“ инвестиции в специфични области и за покриване на текущите разходи на партньорствата и задвижването на местните общности. 

4.3.  Мобилизиране на главните участници и изграждане на партньорство 

Местното партньорство е движещата сила зад разработването и изпълнението на стратегията. При ВОМР се говори за местна група за действие (МГД)
. 

Събирането на групата от потенциални партньори в даден район обикновено е отправна точка за работата по стратегията. Докато разработват своя анализ на нуждите за развитие и потенциала на района, първоначалната група обикновено включва допълнителни членове, идващи от различни части на местната общност. Стратегията и партньорството се изграждат успоредно с постепенното интегриране на нови сектори и измерения в стратегията, подкрепени от прогресивното разширяване на партньорството към представителите на нови сектори, общности и райони. Този повтарящ се процес не трябва да спира, когато стратегията се представи на програмните органи. Партньорството на МГД следва да се разглежда по-скоро като динамичен орган, който се адаптира към местните особености.
Член 32, параграф 2, буква (б) от РОР
 разглежда основните характеристики на партньорствата при ВОМР, а член 34, параграф 3
 от РОР посочва минималните задачи на МГД, включително изискванията, свързани с административния и финансовия капацитет и разработването на прозрачни процедури за подбор на проекти. 

· Партньорството отговаря за подбора на проекти на местно ниво и трябва да гарантира, че одобрените проекти са в съответствие със стратегията.
· Процесът на вземане на решения в борда на партньорството на МГД не трябва да бъде доминирано от държавните органи или от конкретна група по интереси. За да се гарантира това, трябва да се спазват следните правила
: 
· първо, нито обществените органи, нито някоя отделна група по интереси могат да имат повече от 49% от правата на глас на ниво вземане на решения в МГД; 
· второ, най-малко 50% от гласовете при решенията за подбор на проекти трябва да идват от партньори, които не са от публичния сектор. Това гарантира приобщаващ и прозрачен процес, многообразието в стратегията и определено приемливо разпределение на проектите в обхват от различни сектори. 

Въпреки това, това са минимални изисквания и както при стратегията, Управляващите органи следва да установят критерии за подбор и процедури, за да се гарантира, че ВОМР постига желаните резултати. 

За да се счита за действително „водено от общностите”, препоръчително е местното партньорство да отговаря най-малко на следните критерии: 

· Трябва да бъде приобщаващо, т.е. съставено от партньори, които идват от различни части на местната общност: публичния сектор, частния сектор и гражданското общество и да отразява характера и насоката на стратегията. 

· Участието на частния сектор е от решаващо значение за гарантиране на устойчивостта на проектите за осигуряване на необходимия дял от частно финансиране за проектите. 

· Органът, който взема решения, трябва да се стреми да е балансиран по пол и да има справедливо представителство на конкретните целеви групи, обхванати от стратегията за местно развитие, например млади хора, етнически малцинства, хора в неравностойно положение, уязвими групи и т.н. 

· Установените работни процедури, правила и структури за вземане на решения следва да гарантират, че изборът на проекти съответства на целите на стратегията, трябва да бъдат прилагани по недискриминационен и прозрачен начин и по-специално да се избягва всякакъв риск от конфликт на интереси. Що се отнася до последното, МГД трябва да установят писмени процедури, обясняващи как възнамеряват да се справят с този риск (например, протоколи от заседанията, въздържал се при гласуването, писмени декларации). 

· Членовете и служителите на МИГ трябва да имат съответните компетенции, умения и ресурси за генериране и управление на процесите на развитие на местно ниво. Персоналът също трябва да бъде квалифициран и/ или да има опит в административното управление на проекти на местно равнище, а в случаите, когато на МГД се възлагат задачи, свързани с финансово управление, служителите трябва да имат опит и в областта на финансите. 

· Задвижването изисква персонал със специфични комуникационни и организационни умения. Тяхната задача е да насърчават по-слабите членове и райони на Общността да участват в процеса на местно развитие чрез анализ на местната ситуация, определяне и разработване на потенциални проекти, стимулиране на потенциалните бенефициенти и подпомагане на местните притежатели на идеи за проекти за развитието на идеите им в проекти, отговарящи на условията за финансова подкрепа. Този вид работа трябва да се разглежда като инвестиция в човешки и социален капацитет, а не като оперативни разходи за програмата. 

· Обикновено минималният брой на персонала, необходим за основните функции, е двама - квалифициран мениджър и административен помощник. Броят на персонала трябва да бъде пропорционален на сложността на стратегията и партньорството. Може да се наложи по-високо ниво на човешките ресурси в зависимост от размера на делегираните допълнителни административни задачи, района, обхванатото население, бюджета на стратегията както и размера на необходимото задвижване. В страните, които от поколения назад са използвали ЛИДЕР за подобряване на организационния капацитет и местното развитие на своите селски райони, МГД обикновено разполагат с екип от 4-5 души. 

4.4.  Избор на подходящите видове, размери и форми на районите 

	Каре 4: Как да се определят специфичните подрегионални области, които да бъдат обхванати от подкрепата за ВОМР?

Населението на областта […] не трябва да е по-малко от 10 000 и да не надвишава 150 000 жители.

Въпреки това, в някои надлежно обосновани случаи и по предложение на държава-членка, Комисията може да възприеме или промени тези ограничения за населението в решението си по Член 15, параграф 2 или 3, да одобри или измери съответно споразумението за партньорство за тази държава-членка, за да отчете слабо или плътно населените области или за да обезпечи териториална съгласуваност в зони, обхванати от ВОМР.

(Член 33, параграф 6 от РОР)



Освен това, държавите-членки и/или регионите трябва да намерят баланса между следните критерии: 

· Размер. Първо, районът трябва да бъде достатъчно голям, за да „предлага достатъчна критична маса по отношение на човешки, финансови и икономически ресурси за поддържане на жизнеспособна стратегия за развитие“, но от друга страна, „той трябва да бъде достатъчно малък, за да позволява местно взаимодействие“. Това се тълкува в смисъл, че населението е не по-малко от 10 000 и не повече от 150 000 жители. В надлежно обосновани случаи, по-специално за рядко или гъсто населени райони, тези граници могат да бъдат съответно занижени или увеличени. 

· Съгласуваност. Територията трябва да бъде свързана в географски, икономически и социален план, като се вземе предвид естеството на стратегията. Въпреки това, територии, които са свързани от физическа гледна точка, като устие на река или планинска верига, може да нямат подходящ размер или форма за справяне с предизвикателствата, свързани с пазара на труда и с проблеми, пред които са изправени определени клъстери от икономическа дейност (т.е. ако фокусът е предимно върху взаимоотношенията между градските и селските райони, територията вероятно ще трябва да включва както селски, така и градски и / или крайградски райони; подходящата територия за риболов ще зависи от пространственото разпределение на определени видове риболовни дейности и др.) В резултат на това, районът може да не съвпада с националните административни граници. В някои случаи районът на интервенция може да не бъде географски непрекъснат (изолирани рибарски общности по устие на река, или ромски квартали в даден мегаполис). 

Това означава, че държавите-членки могат да определят вида на районите, в които искат да прилагат водено от общностите местно развитие, но като цяло е по-добре определянето на точни граници да се остави на местно ниво. В някои случаи може да бъде необходимо да се обмислят различни форми на сътрудничество между различни и понякога припокриващи местни територии. 

Воденото от общностите местно развитие в действителност може да се използва за по-широк кръг от територии, отколкото често се смята. Например, в градовете най-очевидният вид интервенция е в необлагодетелстваните квартали. Но то може да се използва в промишлени, културно-исторически, академични или централни квартали. Може да се използва за отделни квартали или за няколко махали, изправени пред сходен проблем; за малки градове и околните селски райони; за крайградските райони на големите градове или за функционална област на пазара на труда.
Фигура 1: Възможни конфигурации на ВОМР в градски райони
Отделен район

например: 

- необлагодетелствани квартали 

- академични квартали 

- промишлени зони 

- културно-историческо наследство/ централни градки части 

Малък град

Насоченост към тема или група

Например:

· Младежи

· Пазар на труда

Интервенция в множество райони

Връзки между градски и селски райони

	


5. Как да изберем между възможностите за осъществяване? Един фонд или смесено финансиране?

	· Увод

· Стратегии за местно развитие, подпомагани само от един фонд 

· Стратегии за местно развитие, подпомагани от няколко фонда 

· Координиране между припокриващи се райони на МГД и при двете възможности за осъществяване 



5.1.  Увод 

Има две основни възможности за осъществяване на ВОМР: 

· държавата-членка / регионът могат да решат да подкрепят стратегии, финансирани само от един фонд; 

· държавата-членка/регионът могат да решат да използват възможностите, предоставени за ВОМР и да предложат гъвкава подкрепа, която може да комбинира финансиране от няколко фонда в единна стратегия по интегриран начин. Това ще изисква координирани управленски структури на избраните фондове със съвместни покани за подаване на предложения и процедури за подбор. Тази рамка следва да бъде представена в договора за партньорство. 

Изборът на стратегия, финансирана от един или няколко фонда (ако има такава възможност), ще се извършва от самите МГД, като се вземе предвид по-широкия обхват от възможности, открити с интеграцията на финансиране, както и с по-високото ниво на сложност при изпълнението на такъв вид стратегия. 
5.2.  Стратегии за местно развитие, финансирани само от един фонд
Държавите-членки или регионите може да решат да предложат рамка, използвайки само един фонд за подпомагане на ВОМР в конкретни видове райони. 

Това решение от пръв поглед е по-просто от управленска гледна точка. Както видяхме, критериите за допустимост трябва да бъдат определени възможно най-широко спрямо тематичните цели на общата стратегическа рамка. Изпълнението се извършва чрез едностепенно администриране на национално или регионално ниво. Отчитането и финансовото управление следва единна процедура. Проверките са по-лесни и рискът от двойно финансиране е по-малък. Съгласуваността с други области на интервенция на фонда се осигурява по-лесно. На местно ниво, партньорството може да бъде по-ограничено, което води до по-малко вътрешни трудности. Екипът, който ръководи групата и подпомага проектите на място, може да бъде по-малък и по-лесен за управление. 

Въпреки това, тази опция изключва по-широки стратегии и има ограничения при постигането на синергия между фондовете. По-малко вероятно е по-ограниченото партньорство да може да се справи с широки междусекторни предизвикателства. Следователно, не се постига пълният потенциал на разнообразни и приобщаващи местни стратегии за развитие. Бюджетът вероятно ще бъде по-малък, като се ограничава и размера на техническия екип за подкрепа на МГД, тъй като те ще има достъп само до максимум 25% от по-ограничен бюджет.
Следва да се отбележи, че този подход не освобождава държавите-членки и регионите от осигуряване на съгласуваност и координация с другите ЕСИ фондове (вж. каре 7). 

В някои случаи стратегия за местно развитие, подпомагана само от един фонд, може да бъде пречка за създаването на териториално съгласувани стратегии. Например, през периодя 2007-2013, малките градове (например такива с над 30 000 жители) понякога са изключени от стратегиите по ЛИДЕР, ако не са част от определените от държавата-членка селски райони. Такива малки градове вече могат да станат част района, обхванат от стратегията, ако за тях се предостави финансиране за ВОМР от ЕСФ и ЕФРР. По този начин съгласуваността на района на интервенция на МГД може да бъде подобрена.

5.3. Стратегии за местно развитие, подпомагани от няколко фондове
Чрез определянето на общ метод за всички ЕСИ фондове, разпоредбите на РОР дават възможност на държавите-членки да създадат рамка за ВОМР, която позволява пълна интеграция, т.е. интегрирани, многосекторни териториално базирани стратегии за местно развитие, разработени от широка група от партньори, представляващи голямо разнообразие от местни интереси. Така, местната група за действие на дадена територия, би могла да разработва и прилага стратегията като получава подкрепа от няколко ЕСИ фондове.

Стратегиите, подпомагани от няколко фондове: 

· позволяват по-широк обхват, тъй като стратегиите могат да се занимават с решаването на по-голям брой проблеми и да покриват повече сектори, и могат да бъдат по-добре адаптирани към специфичните териториални характеристики, като използват възможностите, предлагани от всички участващи фондове; 

· предполагат участие на по-широк кръг от партньори, които заедно могат по-добре да определят и да се справят с общи междусекторни предизвикателства; 

· подпомагат да се избегне изкуственото разграничаване или припокриване на стратегии, получаващи подкрепа от различните фондове; 

· позволяват рационализиране и опростяване на осъществяването на местната стратегия, като се възползват от хармонизирането на правилата за работа с отделните фондове; 

· увеличават общия бюджет за местно развитие, тъй като МГД ще има достъп до различни източници на финансиране. 

На местно равнище, този избор изисква солиден опит в осъществяването на местно развитие и група от партньори с вече установени работни взаимоотношения. Решението дали да се избере стратегия, подкрепяна от няколко фондове или да се използва само един фонд за изпълнение на стратегията за местно развитие, трябва да се ръководи от следните съображения: 

· в идеалния случай трябва да се основава на индивидуалните потребности и възможности на съответния район; 

· важно е да се позволи на МГД сами да обмислят размера на територия, която желаят да покрият и вида и степента на интеграция, която желаят за техния район. 

Стратегиите, подпомагани от няколко фонда, са по-сложни за разработване и изпълнение и може да се окажат трудно приложими за групи, които за първи път осъществяват местно развитие. От решаващо значение ще бъде да се анализира капацитета на МГД и да се избере подходящ разделение на задачите между МГД и органите, отговарящи за разработването и изпълнението на програмата (като се вземе предвид, че задачите на МГД, предвидени в член 34, параграф 4 от РОР са минимални задачи). Трябва да бъдат организирани солидни подготвителни действия и действия по изграждане на капацитет, за да се укрепи административния си капацитет.
Местното развитие отнема време. В предишните програмни периоди са направени значителни инвестиции на всички равнища за създаване на структури за изпълнение (както МГД, така и на нивото на администрацията) и за мобилизиране на местни участници около обща стратегия. Много е важно резултатите от тези инвестиции да бъдат защитени, включително съществуващата местна динамика. Създаването на всяка нова рамка трябва да вземе предвид съществуващите вече структури и стратегии. 
5.4. Координиране между припокриващи се райони на МГД и при двете възможности за осъществяване 

В някои случаи държавите-членки могат да видят необходимост от паралелни стратегии на частично припокриващи се територии поради функцията, която изпълняват.
Така например, през периода 2007-2013 има случаи, когато един район на МГД по ЛИДЕР или няколко района на МГД частично се припокриват с район на МГДР, подпомаган от ЕФР. Това произтича от факта, че рибарските райони, особено в райони с висока заетост в областта на рибарството, се определят от пространственото разпределение на сектора - например по крайбрежието. В тези случаи може да не е добре да бъде отделен рибарския район, за да се приведе в съответствие с отделните МГД по ЛИДЕР, тъй като е изключително важно запазването на критична маса на дейностите, свързани с риболова за да се стигне до промяна за рибарската общност. 

При такива обстоятелства, могат да бъдат провеждани две успоредни стратегии в части от територията, които се припокриват. Стратегиите ще трябва да се допълват, да бъдат координирани и насочени към взаимодействие. Във всеки случай, те трябва да бъдат определени по начин, който да изключва осъществяването на един и същи вид действия на общата територия. 

В тези случаи е още по-важно МГД да покажат, че са налице ефективни механизми за координация по отношение на разработването и реализацията на стратегията, оперативните процедури, функционирането на партньорството и областите на интервенция. 
Фигура 2: Видове сътрудничество между МГД в селски и рибарски райони

6. Как да бъдат разработени прости и ясни процедури и да бъде подобрена координацията?
	· Кой какво прави в системата на изпълнение?
· Какво трябва да се има предвид при проектирането на процедурите за управление на ВОМР?

· Как да избегнем взаимно блокиране и да гарантираме по-ефективно използване на ВОМР? 
· Как да подобрим координацията между фондовете?



6.1.  Кой какво прави в системата на изпълнение? 

Изборът и изпълнението на един проект преминава през процес, който може да се обобщи както следва: избор на проекта, проверка на допустимостта на предложените действията, официалното одобряване на проекта с писмен документ, изпълнение на проекта, удостоверяване на направените разходи и плащане на притежателя на проекта.
	Каре 5: Какви са минималните задачи на МГД?
Задачите на местните групи за действие включват следното: 

· изграждане на капацитета на местните участници за разработване и изпълнение на операции, включително изграждане на способностите им за управление на проекти; 

· определяне на недискриминационна и прозрачна процедура за подбор и критерии за подбор на операции, които избягват конфликта на интереси и гарантират, че поне 50 % от гласовете при решения за подбор са от партньори извън публичния сектор, като се предвижда възможност за обжалване на взетите решения за подбор и позволяват подбор чрез писмена процедура; 

· гарантиране на съгласуваност със стратегията за водено от общността местно развитие при избора на операции, като същите се приоритизират според техния принос за постигане на целите на стратегиите; 

· разработване и публикуване на покани за предложения или текуща процедура за подаване на проекти, включително определяне на критериите за подбор; 

· получаване на заявления за подкрепа и оценяване на тези заявления; 

· избор на операции и определяне на размера на подкрепата и, където е приложимо, изпращане на тези предложения до отговорната структура за последна проверка на допустимостта преди одобряването им; 

· мониторинг на изпълнението на стратегията за водено от общността местно развитие и на подкрепените операции и провеждане на конкретни дейности за оценка предвид тази стратегия.
(Член 34, параграф3 от РОР) 



МГД има задача да избира проектите, което е присъщо на подхода за ВОМР и отговаря на минималните изисквания на Регламента. 

Проверки за допустимост преди одобряването на проектите се извършват от Разплащателната агенция,от  Управляващия орган или от друг делегиран обществен орган, като междинно звено. Тази административната проверка трябва да бъде само за законността на допустимостта на операциите, а не за оценка на качеството или на съответствието на проекта с местната стратегия. Само проекти, които вече са били избрани от МГД, са обект на такава проверка. МГД може да потърси съдействие по проблеми, свързани с допустимостта още във фазата на подготовка на проекта. Проекти или списъци с проекти, които са били отхвърлени от МГД, не следва да бъдот предмет на по-нататъшни проверки или разглеждане от органите. 

Опитът показва, че има доста гъвкавост по отношение на обхвата на задачите, които могат да бъдат делегирани на МГД, в зависимост от избора, направен от държавата-членка. Освен задачите, посочени в карето по-горе, тези задачи могат да включват: информация за обществеността, предварителни проверки за допустимост и законосъобразност (разрешителни и т.н.), анализ на жизнеспособността, контакт с банки и други местни участници, способни да подпомогнат проектите (подкрепа от бизнеса, ментори, технически консултации ...). И накрая, някои задачи, свързани с формалното одобряване на проекти, заверяване и плащане на бенефициентите
 също могат да бъдат делегирани на МГД. Тези задачи могат да изискват МГД да бъде определена за междинно звено. 

Държавите-членки трябва да определят съответните роли на МГД и на органите, отговорни за осъществяването на съответните програми, по отношение на всички задачи по изпълнението, свързани със стратегията
. В случая с ЕЗФРСР и ЕФМДР управляващите органи трябва да предоставят ясни насоки на разплащателните агенции относно ролята, която те трябва да играят в процеса на осъществяване на ВОМР. 

Във всички модели на изпълнение, трябва да се поддържа подходящо разделение на отговорностите, за да се гарантира прозрачност при вземането на решения и да се избягва евентуален конфликт на интереси. Като цяло, тези, които участват в разработването на проекти, не трябва да участват в подбора или одобряването на проекти. Също, тези, които участват в подбора или одобряването на проекти, не трябва да участват в задачи, свързани с проверки по исканията за плащане. 

Решенията за това кой какво прави и нивото на делегиране зависи до голяма степен от административна култура и капацитета на всяко ниво в различните държави-членки. В някои страни, например, разплащателните агенции могат да преведат средствата на крайните бенефициенти в рамките на седмица от избора на проекта, докато в други това може да отнеме месеци, ако не години, като по този начин се унищожава голяма част от добавената стойност на подхода за ВОМР. В същото време разходите за проверки трябва да се съпоставят спрямо риска от грешки и недопустими разходи.
	Каре Д: Пример за система на изпълнение (ЕФР Ос 4 Финландия, модели за изпълнение на ЛИДЕР ) - Остроботня
МГДР (Финландия)
Финландската система на изпълнение е много ефективна; проектите се одобряват в срок от шест седмици след подаването им до МГДР. Ключът към тази ефективност е в ясното разделение на правомощията между двете участващи организации. 

МГДР подпомага разработването на групи проекти, които допринасят за нейния план за действие и извършва подбор на проекти. Тя получава заявления, които са анализирани от подкомисията по рибарството и след това одобрени от борда на МГДР; успешните проекти се представят на център ELY (Разплащателна агенция), един от 12 такива регионални центрове в цяла Финландия. Центърът ELY извършва проверка на допустимостта и официално одобрява проектите - при условие, че документацията е пълна, писмото с офертата се изпраща на кандидата в рамките на един месец от постъпването на проекта в центъра ELY. След приключване на проекта, центърът ELY извършва плащането към бенефициента. 
Източник: FARNET Проучване на управлението, 18 април 2012г. 



	Каре Е: Пример за системи на изпълнение, използвани в рамките на ЛИДЕР 2007-13 г.
В Полша, компетенциите на МГД включват: изготвяне на стратегия за местно развитие; разработване на съдържанието на покана за кандидатстване (включително определяне на критериите за подбор на проектите); помощ на кандидатите при подготовката на проекти; подбор на проекти, които да бъдат евентуално финансирани и, предоставяне на информация за правилата за отпускане на помощ. Проектните предложения след това преминават през официалната проверка, която се извършва от регионалното правителство (самоуправление на воеводството). 

В Ирландия подборът и одобряването на отделните заявления се извършва от МГД, въпреки че критериите за подбор и насоките са договорени след консултации с DCRGA (Министерството на Общността, селски и келтски въпроси), което отговаря за изпълнението на ос 3 и ЛИДЕР. МГД поема извършването на плащания към бенефициентите и дейността им се контролира от DCRGA, което от своя страна зависи от формата на УО на програмата (DAFF, Министерството на земеделието, риболова и храните). 
Източник: ЕМРСР Тематична работна група 4 „Механизми за изпълнение на политиката на развитие на селските райони" Заключителен доклад, декември 2011: http://enrd.ec.europa.eu/policy-in-action/improving-implementation/deliverymechanisms/en/delivery-mechanisms_en.cfm 



6.2. Какво трябва да се има предвид при проектирането на процедурите за управление на ВОМР?
При проектирането на процедурите, свързани с изискванията за контрол за ВОМР, е важно да се вземат предвид следните точки, в съответствие с принципа за разумно финансово управление:

· Създаване на справедливи и прозрачни процедури: осигуряване на прозрачни процедури за избягване на конфликта на интереси в процеса на подбор на проекти; документиране от страна на МГД на оценката на проекта и процеса на подбор, например посредством публикуване на протоколите от заседанията за подбор на проекти на уебсайтовете на МГД;

· Избягване дублирането на функции на различните органи, които участват в процеса на одобрение, контрол и разплащане; например, при стратегии, финансирани от няколко фонда: извършване на съвместни контроли от страна на одитните органи, които отговарят за тези фондове или въвеждане на мерки, с които те могат да разчитат на резултатите на работата, извършена от всеки от тях;

· Гарантиране, че правилата за допустимост са ясни за всички участници; например, посредством определяне на правила за допустимост за всички относими Фондове в договорите за помощите между управляващия орган/ междинното звено и МГД и представяне на тези правила на уебсайтовете на МГД.

6.3. Как да избегнем взаимно блокиране и да гарантираме по-ефективно използване на ВОМР?
	Каре 6: Изясняване на ролите
Държавите-членки определят съответните роли на местните групи за действие и на органите, които отговарят за изпълнението на съответните програми, спрямо всички задачи по изпълнението, които се отнасят до стратегията. 

В решението за одобряване на стратегия за водено от общността местно развитие трябва да се разпредели всеки от съответните ЕСИ фондове. Решението трябва да определя и съответните отговорности по задачите за управление и контрол по програмата или програмите спрямо стратегията за водено от общността местно развитие. 

(Член 34, параграф1 и член 33, параграф 5 от РОР) 



Въз основа на предишен опит Управляващите органи следва да вземат предвид следните препоръки: 

· Изясняване на ролите. Системите за изпълнение трябва да осигурят ясно разделение на отговорностите между МГД, управляващите органи и разплащателните агенции и да избягват дублирането на роли.
· Балансиране на административната тежест. В някои административни системи, количеството на документите, което се изисква от организаторите на проекта изглежда прекалено, особено в случая на сравнително малки проекти. Механизмите, които предвиждат опростени процедури за малки проекти и намаляване на административната тежест в ранните етапи на одобряването на проекта могат да помогнат за насърчаване на потенциалните бенефициенти. 

· Използване на опростени варианти за разходите, особено за малките проекти и за текущи разходи / задвижване. Това може да намали количеството на документите и контрола и следва да бъде насърчавано. 

· Реалистично и прозрачно определяне на срокове. Някои административни системи включват сложни процедури за проверки и одобрения на различни нива, които отнемат много време. В резултат на това, цялостният процес на одобрение на проектите може да отнеме много месеци (понякога повече от година), както и извършването на плащанията може да отнеме още повече време. Това може да повлияе на успеха на някои проекти, които са разработени, за да отговарят на конкретни предизвикателства или възможности в определен момент във времето, и въвежда допълнителен елемент на несигурност за бенефициентите. 

· Свеждане на допълнителните правила до необходимия минимум. Някои управляващи органи въвеждат допълнителни ограничения върху това, което е допустимо за финансиране (в допълнение към общите насоки, определени от РОР и регламентите за конкретните фондове). Това може да попречи на обхвата реакция на МГД на местните потребности и да се яви като бариера за иновационни проекти. Допълнителните правила трябва да бъдат смислено обосновани. Препоръчително е например, правилата за допустимост да са насочени към изясняването на това, което не може да бъде финансирано, а не да се опитват да определят всичко, което може. 

· Опростяване на процедурите за публично съфинансиране. В някои страни, бенефициентите трябва да кандидатстват за национално съ-финансиране (включително за регионален и местен обществен принос) отделно от кандидатстването за приноса на ЕС. Това може да бъде начин за осигуряване на по-голяма ангажираност от страна на тези органи, но след няколко паралелни финансови и административни процедури - където относително малкия размер на съфинансиране от един орган понякога може да определи какви проекти всъщност са избрани - може да подкопае местната стратегия и процедури за подбор. 

· Насърчаване на авансовите плащания. За много местни бенефициенти, особено по-малки фирми и неправителствени организации, е трудно да финансират целия проект и след това да чакат да си възстановят средствата. Това може да се отнася и за МГД, особено за новосъздадените. Един от ключовите фактори за успеха на подхода за ВОМР в някои страни е наличието на финансиране (от национални или регионални бюджети) за авансови плащания
. 

· Подпомагане на притежанието и инициативата на МГД. Една от ключовите роли на МГД е да мобилизира потенциалните бенефициенти, да им дава насоки и да извършва на популяризаторски и информационни дейности. Правилата за изпълнение трябва да гарантират, че тази функция по задвижване на районите се поддържа, както и че на МГД не се гледа като на разширение на административната система 
· Подпомагане изграждането на капацитет (обучение, консултации и разпространение на добри практики) на всички нива на изпълнение (управляващи органи, разплащателни агенции, МГД, и бенефициенти) още от самото начало. Това трябва да включва начини за съобразяване с предишния опит и извлечените поуки; институциите, участващи в изпълнението следва да осигури приемственост и трансфер на знания между различните членове на персонала в екипите. 

· Оценка на ефективността на системите за изпълнение - механизмите за изпълнение играят ключова роля при определяне на въздействието на ВОМР. Затова държавите-членки следва да гарантират, че тези механизми са обект на оценка по време на жизнения цикъл на програмата, както е предвидено в плана за оценяване. 
6.4. Как да гарантираме координация между фондовете? 

След като стратегическият избор е направен и общият подход е решен, трябва да бъдат определени механизмите за осъществяване на ВОМР. Въпреки че правилата за управление на различните ЕСИ фондове не са напълно хармонизирани, има начини за улесняване на изпълнението на ВОМР съгласно предложената правна рамка.

	Каре 7: Как да се гарантира съгласуваност между фондовете?
Подкрепата от ЕСИ фондовете за воденото от общността местно развитие трябва да бъде съгласувана и координирана между ЕСИ  фондовете. Това се гарантира, освен останалото, чрез координирано изграждане на капацитет, подбор, одобряване и финансиране на стратегиите за водено от общността местно развитие и местни групи за действие. 

(Член 32, параграф 3 от РОР) 



Държавите-членки следва да се създадат координационен механизъм за ВОМР на национално или регионално ниво, който да обхваща всички структурни и инвестиционни фондове да гарантира последователен подход на всички етапи от процеса. 

6.4.1.  Използване на междинни звена 

С цел да се улесни управлението на ВОМР, държавите-членки могат да решат да делегират управлението на междинно звено
 на нивото на всяка програма / фонд или като „съвместно" междинно звено за ВОМР като цяло. 

Такова решение може да освободи отделните управляващи органи на програмите от задачите им по управление във връзка ВОМР и да улесни координацията на подхода. От гледна точка на МГД, взаимодействието с един единствен орган в администрацията би представлявало действително опростяване, тъй като процеса на кандидатстване, на отчитане на равнище на стратегия за местно развитие и преразглеждането на стратегиите може да се координира от един орган. За да се позволи по-тясна връзка с МГД и бенефициентите, междинното звено може да бъде разположено на под-национално ил подрегионално ниво. 

Определянето на специално междинно звено, което да отговаря за ВОМР, може да помогне да се отговори на нуждата от координация между различните фондове на национално, регионално и / или местно ниво. Примерът на местните агенции за развитие, които са играли подобна роля на местно ниво в периода 2007-2013, би могъл да бъде допълнително проучен в това отношение. 

В съответствие с приложимите за отделните фондове регламенти, самата МГД може да бъде определена като междинно звено. 

6.4.2. Използване на обединени структури за координиране на ВОМР между фондовете 

Отделно от възможностите, споменати по-горе, координацията между фондовете в областта на ВОМР трябва да бъде насърчавана. Ако държава-членка реши да се създаде съвместен комитет за наблюдение за всички фондове на национално или регионално ниво, към него може да бъде прибавена специална координационна структура за координация на ВОМР. При липса на съвместен комитет за наблюдение се препоръчва да се създаде специална координационна структура за ВОМР, в която да бъдат представени всички съответни управляващи органи. 

6.4.3. Възможност за водещ фонд при стратегии за местно развитие, финансирани от повече фондове
	Каре 8: Какво е водещ фонд?
Когато комитетът за подбор на стратегиите за водено от общността местно развитие, сформиран съгласно член 33, параграф 3 предвижда, че когато изпълнението на избраната стратегия за водено от общността местно развитие изисква подкрепа от повече от един фонд, може да се определи водещ фонд, който да финансира текущите разходи и разходите за задвижване по т. (г) и т. (д) на член 35, параграф 1 по отношение на стратегията за водено от общността местно развитие.
(Член 32, параграф 4 от РОР)




Възможността за водещ фонд е инструмент за опростяване на управлението на съвместно финансирани стратегии. Чрез определянето на водещ фонд, текущите разходи и разходите за задвижване, свързани с стратегията за местно развитие ще могат да се покриват само чрез един от фондовете. Използването на водещ фонд е по избор и не трябва да се прилага във всички случаи на стратегия за местно развитие, финансирана от повече фондове.
Изборът на водещ фонд вероятно ще зависи от дейностите, предвидени във всяка една стратегия за местно развитие и във въпросния район. Той може да бъде повлиян и от разпределението и наличието на финансиране за ВОМР от различните фондове в съответната държава-членка / регион и различните ставки на съфинансиране, предвидени в нормативните документи. 

При изготвянето на стратегиите за местно развитие, МГД трябва да могат да изразят своите предпочитания по отношение на водещия фонд, въз основа на решението на държавата-членка/ регион за степента, в която различните фондове ще бъдат на разположение от географска гледна точка. Изборът на водещия фонд ще има последствия за финансовия план на стратегията за местно развитие. 

В случай, че дадена държава-членка / регион иска да прилага възможността за водещ фонд и когато стратегията за местно развитие предвижда използването на повече от един фонд, комитетът за подбор взема официално решение относно водещия фонд в момента на одобряването на всяка отделна стратегия за местно развитие. 

Държавите-членки/ регионите могат да решат дали да предоставят възможността за използване на водещ фонд: 

· в договора за партньорство (обосновано от териториален SWOT анализ и допълнено с подрегионална специфика, която може да бъде изразена в процес на консултации с териториите, които са заинтересовани от осъществяване на ВОМР);

· по време на фазата за подготвителна помощ; 

· по време на процеса на подбор на стратегиите за местно развитие. 

6.4.4. Изграждане на капацитет за администрациите 
Важно е на всички етапи от изпълнението да се гарантира гладкото взаимодействие между ключовите играчи на ВОМР. Държавите-членки се насърчават да подпомагат добрата комуникация между управляващите органи, разплащателните агенции, одиторските органи и местните групи за действие/ вносители на проекти.
Всички органи, участващи в изпълнението, трябва да бъдат запознати с особеностите на ВОМР (като иновативен характер на интервенциите; участие на различни сектори и части от местното население; интегрирания характер на проектите; необходимостта от насочване не само към количествени резултати, но и към качествени процеси, генерирани чрез метода на ВОМР и т.н.). 

6.4.5.  Съвместно изграждане на капацитет 

Дейностите по изграждане на капацитет трябва да се извършват съвместно от Управляващите органи, за да се популяризира метода на ВОМР и да се подпомогне разработването на стратегии в цялата национална или регионална територия.
Тези дейности могат да бъдат предвидени по подготвителната помощ
, като един от елементите, които ще бъдат финансирани по ВОМР. Поканите за изразяване на интерес могат да бъдат отправени общо за всички фондове и обща база с експертен опит може да бъде предоставена за достъп на всички заинтересовани страни.

7. Как да се подготвим за стартиране на ВОМР? Ефективен процес на подбор
	· Увод

· Време и вид на процедурата за подбор 
· Изготвяне на покани и определяне на критерии за подбор 
· Координиране на процеса на подбор между фондовете 



7.1.  Увод
	Каре 9: Критерии за подбор на местни стратегии за развитие
Държавите-членки определят критерии за подбора на стратегиите за местно развитие. 

(Член 33, параграф 2 от РОР)



Подборът на стратегии за местно развитие и създаване на МГД е решаваща фаза, защото, ако това се направи добре, системата за изпълнение може да бъде далеч по-ефективна и да се намали натиска върху управляващия орган. Държавите-членкир/регионите трябва внимателно да разработят процедурите и критериите за подбор на стратегия за местно развитие, за да се отрази стратегическата визия за ВОМР спрямо целите на програмата (ите) в тяхната страна/ регион. 

Опитът показва, че най-добрият начин за започване на местно развитие, особено за нови партньорства, е чрез двустепенен процес на подбор.
7.2.  Време и вид на процедурата за подбор
	Каре 10: Докога следва да се подбират стратегиите за местно развитие?

Първите два кръга на подбор на стратегии за водено от общността местно развитие трябва да завършат в рамките на две години от датата на одобрението на договора за партньорство. Държавите-членки могат да подберат допълнителни стратегии за водено от общността местно развитие след тази дата, но не по-късно от 31 декември 2017 г.
(Член 33, параграф 4 от РОР)


Този втори срок е определен, за да се гарантира, че новите групи, които се нуждаят от повече време, за да подготвят стратегията за местно развитие, не са в неравностойно положение в сравнение със съществуващите МГД. В същото време, крайният срок трябва да гарантира, че остава достатъчно време за изпълнение на стратегията до края на програмния период. 

По този начин, покана за представяне на предложения може да бъде обявена в началото на периода за съществуващите МГД и за опитни групи, които са готови да разработят сравнително бързо своята стратегия за местно развитие. 

7.3.  Изготвяне на покани за представяне на предложения и определяне на критерии за подбор
В поканите за представяне на предложения, управляващите органи следва да посочат каква информация се изисква от кандидатите, в какъв формат трябва да бъде подадена и спрямо какви критерии ще се оценяват предложенията. Това трябва да отразява минималните изисквания, предвидени в членове 32-35 от РОР, но управляващите органи могат да включат допълнителни изисквания (например, да посочат допълнителни задължителни елементи на съдържанието на стратегията и плана за действие). 

Държавите-членки ще трябва да определят критерии за подбор, които отразяват добавената стойност на подход за воденото от общностите местно развитие. За целта, управляващите органи трябва да вземат предвид най-малко три аспекта: качеството на предложената стратегия и на предложеното партньорство, опита на МГД, както и относимостта на района. В РОР е заложен минимален набор от критерии
. 

Тези изисквания представляват отправна точка за държавите-членки, когато разработват критериите за подбор. Допълнителни критерии могат да бъдат добавени в зависимост от стратегическата визия на държавата-членка за ВОМР. Където е уместно, могат да се добавят критерии, свързани с конкретен фонд в съответствие със специфичните цели на отделните участващи фондове.

Когато е възможно, критериите за подбор трябва да бъдат включени в програмите, за да бъде осигурена достатъчна яснота за потенциалните бенефициенти. 

При сценарий за финансиране от повече фондове, държавите-членки могат да включат общи критерии за подбор още в договора за партньорство, за да се гарантира по-добро интегриране на средствата и ясни и прости насоки за бенефициентите.
7.3.1. Покана за представяне на предложения от опитни МГД 

Поканата за представяне на предложения следва да даде на МГД достатъчно време да изработят своята стратегия. Когато се определят сроковете, трябва да бъде отчетено нивото на опит на кандидатите и - в случай на финансиране от повече фондове - степента, до която съществуваща МГД ще трябва да адаптира своята Стратегия за местно развитие, партньорство и района, ако реши да използва няколко фонда. Опитът с ЛИДЕР показва, че разработването на стратегията отнема най-малко 6 месеца до една година. Това време е необходимо за гарантиране на необходимия ангажимент на местната общност. 
За улесняване при разработването на стратегиите, кандидатите трябва да получат подготвителна помощ (вж. точка 8.2 „Подготвителна помощ”). 
7.3.2. Покана за изразяване на интерес за нови МГД 

За начинаещите в областта на местното развитие се препоръчва държавите-членки да организират двустепенна процедура за подбор, като обявят покана за изразяване на интерес в началото на програмния период. Кандидатите, отговорили на поканата, които са одобрени, трябва да получават подкрепа в етапа на изграждането на капацитет, което да им помогне да изготвят тяхната стратегия за местно развитие. Това може да бъде финансирано от подготвителна помощ. Етапът на изграждане на капацитет може да продължи от шест до дванайсет месеца в зависимост от нивото на опит (вж. точка 8.2 „Подготвителна помощ"). В края на етапа на изграждане на капацитет, след като МГД са разработили своите стратегии, се осъществява окончателен подбор. При него се използват същите критерии за оценяване както в поканата за представяне на предложения за опитни МГД. Това гарантира, че всички стратегии, които са одобрени, отговарят на определен стандарт за качество. 
7.3.3. Оценяване на предложенията 

За да се гарантира, че ВОМР е ефективно и постига максимална добавена стойност, държавите-членки/ регионите трябва да изберат стратегии, които са достигнали определено ниво на качество.
Стратегиите следва да се конкурират спрямо общ стандарт за ВОМР, а не една с друга, т.е. те трябва да се конкурират главно въз основа на постигнатото качество. 
Високото качество на стратегията може да се измерва с помощта на видовете критерии за подбор, посочени в Приложение 4.
7.3.4. Комитет за подбор
	Каре 11: Комитет за подбор на стратегии за местно развитие
Стратегиите за местно развитие се избират от комитет, учреден с тази цел от съответния, управляващ органи или отговорни органи и одобрени от управителния орган или отговорни органи. 
(Член 33, параграф 3 от РОР)



При сценарий за финансиране само от едни фонд, комитетът за подбор може да бъде за отделния фонд. В случай на финансиране от повече фондове, трябва да бъдат организирани съвместни комитети за подбор, в които да са представени съответните Управляващи органи. В този контекст, има три варианта по отношение на административната уредба: 

1) държавите-членки/регионите могат да решат да създадат специален съвместен административен екип, който да извършва подбора на стратегии за местно развитие; 

2) държавите-членки/регионите могат също така да създадат система за координация, така че стратегии, финансирани от няколко фонда, да се избират на разширен форум, съставен от управляващите органи, отговарящи за съответните фондове с подкрепата на местни експерти в областта на развитието; 

3) държавите-членки/регионите могат също така да възложат административното ръководство на процеса на подбор на един управляващ орган, а окончателните решения да се вземат от съвместния комитет за подбор. 

Оценяването на предложенията обикновено се извършва от група от независими експерти
, назначена от Управляващия орган / органи. Тази група може да включва служители на органите, но за да се постигне подходящо ниво на опит при оценката, силно препоръчително е да се осигурят външни експерти. Добра практика е да се гарантира, че всяко предложение се оценява (спрямо критериите за подбор) от най-малко двама различни експерти и че те имат възможност да съпоставят своите становища по всяко оценявано предложение. След като бъдат оценени, предложенията се класират по качество и се представят на комитета за подбор. 

Комитетът трябва да работи под ръководството на управляващите органи. Членовете на Комисията за подбор следва да имат достатъчно ниво на опит в управлението на програмата, както и конкретни знания, основани на практически опит в областта на местното развитие и изпълнението на обществени политики по места. Стратегиите с конкретна тематична или секторна насоченост (например, към маргинализирани групи или рибарски общности) ще изискват наличието на съответните експерти и заинтересовани страни. Съставът на комитета за подбор следва да се стреми към балансирано представителство на обществени органи и заинтересовани страни / експерти и към равновесие между половете.
7.3.5. Етап на обратна информация и разпределяне на бюджетите 

След като първоначалното предложение на МГД бъде оценено, Управляващият орган или комитет за подбор трябва да предоставят на МГД обратна информация по въпросите, които могат да бъдат подобрени. Етапът на обратна връзка трябва да бъде под формата на постоянен диалог между Управляващия орган или Комитета подбор и МГД. Препоръчително е тази етап да включва информиране на МГД от страна на управителния орган относно размера на отпуснатия бюджет. След това, МГД трябва да бъдат в състояние да направят фина настройка на финансовите си планове в съответствие с насоките, дадени им от органите. 

От една страна е необходимо да се гарантира, че бюджетът е достатъчен за изпълнение на плана за действие, предвиден в стратегията. От друга страна, Управляващият орган трябва да се увери, че бюджетите не са прекалено високи, тъй като това носи риска МГД да се насочат към скъпи операции, за да усвоят бюджета, без да се съобразят с реалните местни потребности. 

Препоръчва се разпределението на финансирането между МГД да се основава на качеството на предложението (както по отношение на стратегията, така и на партньорство), действията, предложени в плана за действие и възможностите за неговото прилагане.
7.4.  Координиране на процеса на подбор между фондовете
Когато държава-членка или регион е избрала подхода за финансиране от един фонд, процедурите за подбор по различните фондове следва също да бъдат координирани. Поканите за предложения трябва да се издават успоредно, като се използват съвместими критерии за подбор, а в идеалния случай - общи срокове. Това ще позволи на различните комитети за подбор да осигурят съгласуваност между стратегиите за местно развитие, подпомагани от различни фондове, особено когато те обхващат припокриващи се райони. За стратегиите, финансирани само от един фонд, поканите за участие в тръжни процедури трябва да дадат представа за максималния наличен бюджет от конкретен фонд, както и за ориентировъчния брой на предвидените местни стратегии за развитие. 

Ако държава-членка / регион предлага възможност за стратегии, финансирани от повече фондове, трябва да се организира обща процедура за подбор за ВОМР. Това означава, че трябва да бъдат обявявани съвместни покани за предложения с общи критерии за подбор, общи срокове и съвместни комитети за подбор за всички участващи фондове. 

Препоръчително е потенциалните МГД да имат достъп до обслужване на едно гише за всички въпроси, свързани с процедурата за подбор. 

За да могат да изготвят финансов план за стратегиите си, МГД трябва да знаят какво е нивото на финансиране за ВОМР от всеки от фондовете. Тази информация, заедно с максималния брой на стратегии за местно развитие, които потенциално ще бъдат одобрени, се включва в поканата за представяне на предложения. Това ще повиши качеството, реализма и приоритизирането на стратегиите и ще позволи да се избегнат нереалистични или твърде амбициозни подходи. Държавите-членки следва вече са дали указание на максималния наличен бюджет за ВОМР от различните ЕСИ фондове в договорите за партньорство и в различните програми.
8. Какво може да бъде подкрепено по линия на ВОМР? Увеличаване на гъвкавостта и намаляване на риска
	· Различни видове подкрепа за ВОМР 

· Подготвителна помощ 

· Осъществяване на местни стратегии за развитие: местни проекти 

· Сътрудничество: проекти за сътрудничество и подготовката им 
· Текущи разходи и задвижване 




Дискусиите по допустимостта са най-голямата самостоятелна причина за закъснения чувство за безизходица по веригата на изпълнение. Получаване на яснота от самото начало е необходима и важна стъпка за постигане на успешно ВОМР. 

Рискове има на всички нива по веригата на изпълнение. Намаляването на риска може да се постигне, като се гарантира, че на всички равнища има обща и ясна представа за допустимост. Управляващите органи играят ключова роля в изясняването на тези въпроси. 

8.1. Различни видове подкрепа за ВОМР
	Каре 12: Какво трябва да включва подкрепата за местно развитие?
Подкрепата за водено от общността местно развитие включва: 

· разходите за подготвителна помощ […]; 

· изпълнение на операции в рамките на стратегията за водено от общността местно развитие; 

· подготовка и изпълнение на дейности за сътрудничество на местните групи за действие; 

· текущи разход, свързани с управлението на изпълнението на  стратегията за водено от общността местно развитие […];
· задвижване на стратегията за водено от общността местно развитие […].
Подкрепата за текущите разходи и разходите за задвижване […] не трябва да превишават 25 % от общите публични разходи, направени в рамките на стратегията за местно развитие. 

(Член 35 от РОР) 



Всички пет вида подкрепа трябва да бъдат разглеждани като съгласуван пакет, който трябва да бъде на разположение на потенциалните бенефициенти за изпълнение на ВОМР. И петте вида подкрепа следва да се разглеждат като задължителни елементи на подхода, затова те трябва да бъдат подкрепени по всяка програма за прилагане ВОМР. Само регламентите за ЕЗФРСР и ЕФМДР регулират сътрудничеството отделно, което означава, че неговото широко използване в изпълнението на ВОМР за тези две политики се насърчава силно. Във всеки случай, на местно ниво включването на сътрудничество в местната стратегия за развитие трябва да се остави на преценката на МГД. 

Препоръчително е да се използват широко опростените варианти за разходите, предлагани от Регламента за общоприложимите разпоредби.
Подобно на осигуряването на други части от програми, ВОМР може да се осигури на местно ниво чрез безвъзмездни помощи и финансови инструменти. Потенциалноти бенефициенти могат да получат достъп до финансовите инструменти (като схеми за микрокредити) под формата на допълнителен източник за финансиране.

8.2.  Подготвителна помощ
	Каре 13: Подготвителна помощ
Подкрепата за водено от общността местно развитие трябва да покрие разходите на подготвителната помощ, състояща от изграждане на капацитета, обучение и работа в мрежа с оглед подготовката и изпълнението настратегия за водено от общността местно развитие. Тези разходи могат да включват един или повече от следните елементи:

· Обучителни дейности за местни участници;

· Проучвания на разглежданата област;

· Разходи, свързани с изготвянето на стратегията за водено от общността местно развитие, включително консултантски разходи и разходи за дейности, свързани с консултирането на участниците с цел подготвяне на стратегията;

· Административни разходи (разходи за дейността и за персонал) на организацията, която кандидатства за подготвителна помощ по време на подготвителния етап;

· Подкрепа за малки пилотни проекти.

 Тази подготвителна подкрепа трябва да е допустима, независимо от това дали стратегията за водено от общността местно развитие, изготвена от местната група за действие, която ще се ползва от подкрепата, е избрана за финансиране от комитета за подбор, създаден по Член 33, параграф 3.

(Член 35, параграф 1, буква (а) от РОР) 



Подготвителната помощ е създадена като част от ВОМР да допринася за създаването на местни партньорства и за подпомагане на разработването на стратегия за местно развитие. Следователно, тя е планирана като инструмент за подготвителната фаза преди стратегиите да са одобрени и приложени. 

Подготвителната помощ по всички ЕСИ фондове обхваща изграждането на капацитет на местните действащи лица и предоставяне на подкрепа за дейности, свързани с подготовката на стратегии. Изграждането на капацитет трябва да се разбира в смисъл на това, което е необходимо, за да се подготви МГД за прилагане на стратегията за местно развитие. По-нататъшни действия за изграждане на капацитет също остават допустими и през етапа на изпълнение, но тогава те се финансират от бюджета за текущи разходи и задвижване. 

Органите на различните фондове трябва да гарантират съгласуваността на подготвителната помощ и да координират изграждане на капацитет за ВОМР и подбора на стратегии за местно развитие
. Подготвителната помощ следва да бъде предложена като съвкупност от съгласувани действия, координирани между органите на различните фондове като част от координацията на ВОМР, посочено в договора за партньорство. Съответно, управляващите органи на различните фондове трябва да подготвят една или набор от схеми за подготвителна помощ за ВОМР в техните съответни програми, като заделят за тази цел определена част от бюджета за ВОМР. Когато подходът нов, може да е необходимо по-голямо финансиране за подготвителна помощ. 

Управляващите органи биха могли да предложат безвъзмездна подготвителна помощ с издаването на „покани за изразяване на интерес" и да отпуснат финансиране на избраните бенефициенти, например, под формата на еднократни суми. 

Подготвителната помощ може да бъде предоставяна от 1 януари 2014 г. и се препоръчва да бъде предоставяна до одобряването и на последната стратегия за местно развитие. Подготвителната подкрепа за бенефициентите приключва, когато те започват да получават финансиране за изпълнението на съответната стратегия за местно развитие. 

Управляващите органи се насърчават да използват техническата помощ за периода 2007-2013, за да информират съответните заинтересовани страни как ще се изпълнява ВОМР от 2014 г. (например чрез организиране на семинари, работни срещи на местно ниво, издаване на указания т.н.). В рамките на ЕЗФРСР, държавите-членки следва по-специално да могат да използват средствата за техническа помощ по програмите за 2007-2013 г. за подпомагане на местните участници в подготовката на техните стратегии за местно развитие за периода 2014-2020 г. по време на преходния период
.
8.2.1. Конкретни разпоредби в регламента за ЕЗФРСР 

Регламентът за ЕЗФРСР предлага конкретен вид подготвителна помощ (която не е задължителна за държавите-членки): стартов пакет в рамките на ЛИДЕР
. Това се предлага като инструмент в допълнение към „стандартната” подготвителна помощ, която е задължителна част от програмите
.
Стартовият пакет следва се прилага по-специално в области с по-малко напреднали и развити структури на управление. Тези райони могат да се нуждаят от повече време за да се запознаят и да тестват метода в по-малък мащаб. Стартовият пакет се състои от действия за изграждане на капацитет и подкрепа за малки пилотни проекти за групи, които не са работили по ЛИДЕР през периода 2007-2013. (В случаи, в които по-голямата част от територията вече участва в изпълнението на СМР, тя не следва да получи подкрепа от стартовия пакет). 

Държавите-членки са свободни да определят както изграждането на капацитет, така и малките пилотни проекти по начин, който най-добре отговаря на нуждите на териториите/ съответните партньори. Идеята на стартовия комплект е да се провери метода на ВОМР в определена област. Държавите-членки/регионите могат да решат, че процесът да се даде възможност за създаването на местни партньорства, анализ на териториалния потенциал и нужди, както и идентифицирането на основните теми трябва да бъдат основните оси на процеса на развитие в конкретен район. Следователно, малките проекти ще допринесат за местните теми, определени в процес отдолу-нагоре. В този случай, вносителите на проекти могат да бъдат, например, неправителствени организации, сдружения, обществени органи или дори физически лица. 

Стартовият пакет в рамките на ЛИДЕР е „въвеждащ” инструмент, който може да покрие целия период на финансиране. От партньорствата, които се възползват от пакета, не се очаква да представят стратегия за ВОМР. Във всеки случай, докато бенефициентът получава помощ чрез стартовия пакет не може да се ползва от подкрепа по ЛИДЕР. 

8.3. Прилагане на стратегията за местно развитие 

Финансовата подкрепа за проекти за изпълнение на стратегия за местно развитие е най-важният компонент на ВОМР. Тези проекти допринасят за постигането на конкретни планирани резултати и на целите на СМР. 

8.3.1. Какво е допустимо? 

Правилата за допустимост ще бъдат определени на национално ниво
 и ще бъдат ограничени от обхвата на всяка програма. Регламентът за конкретния фонд съдържа специфични ограничения на допустимостта на действията (например член 11 от Регламента за ЕФМДР изключва определени операции, които ще увеличат риболовния капацитет на кораба). В тази връзка, за управляващите органи може да бъде полезно да издават списък на очевидно недопустими дейности. 

Отвъд този набор от правила, опитът показва, че допълнителни правила не трябва да се добавят, освен ако не бъдат ясно обосновани. 

Допустимостта на приноса в натура
 е от съществено значение за постигане на характера на доброволната работа, свързана с изпълнението на проекти на местно равнище. 

Що се отнася до държавната помощ, в зависимост от естеството на дейността, могат да бъдат приложими правилата за държавните помощи. Предоставената помощ може да попадне в обхвата на регламент за групово освобождаване, схема за държавна помощ, одобрена от Комисията, решението на УОИИ за „услуги от общ икономически интерес" или правилото de minimis. Когато случаят не е такъв, се изисква отделно уведомяване. Очаква се, обаче, че повечето проекти за ВОМР ще попаднат под правилото de minimis.
8.3.2. Проекти, изпълняващи цели на различни фондове 

Поставянето на строги разграничителни линии между обхвата на намесата на различните фондове по програмите трябва да се избягва ВОМР. Правилото, че един бенефициент не може да иска  възстановяване на разходи за един и същ разход от различни източници трябва да се спазва и да се отрази в системата за мониторинг.

Поставянето на строги разграничителни линии между обхвата на намесите на различните фондове може да направи трудно финансирането на важни дейности за местното развитие. Когато една стратегия за местно развитие се финансира от един фонд, този фонд трябва да предлага пълния си обхват на подкрепа. 

Например, ако МГД за развитие на селски райони иска да представи проект за обучение за финансиране по ЛИДЕР, въпреки че се подкрепя само от ЕЗФРСР, то МГД трябва да провери дали проектът: 

· отговаря на целите на ЕЗФРСР и на Програмата за развитие на селските райони, 

· е съгласуван със стратегията за местно развитие, и 

· отговаря на съответното законодателство. 

Ако тези условия са изпълнени, Управляващият орган за ЕЗФРСР не следва да отхвърля проекта с аргумента, че проектът попада също в обхвата на допустимост на ЕСФ. 

В контекста на съвместно финансирани стратегии, МГД следва да обяснят в техните местни стратегии за развитие какви видове действия съответстват на целите на различните европейски фондове и трябва да бъдат съответно финансирани от всеки фонд. Този избор трябва да бъде потвърден от комитета за подбор на стратегиите за местно развитие.
Сложни проекти, които надхвърлят целите и приоритетите на един конкретен фонд, могат да бъдат разделени на няколко операции, за да се финансират едновременно от различни фондове. Във всеки случай, управляващите органи трябва да гарантират, че няма двойно финансиране на нито една операция. 
8.3.3. Кои могат да бъдат бенефициенти на проектите? 

По принцип проектите се изпълняват от частни или обществени вносители, кандидатствали пред МГД за финансиране на проекта. 

Самата МГД или някой от членовете й също може да бъде вносител на проекти. Това е случай, при който проектът има колективно или териториално измерение, или създава рамка (проучвания, инфраструктура, обучение и т.н.), необходима за изпълнението на стратегията. Този случай е още по-подходящ при проекти за сътрудничество, тъй като тези проекти изискват по-висока степен на координация. 
8.4. Проекти за сътрудничество 

При ВОМР фондовете могат да финансират подготовката и изпълнението на дейности по сътрудничество на местните групи за действие
. 

Регламентите за ЕЗФРСР и ЕФМДР конкретно определят обхвата и правилата за сътрудничество за МГД в рамките на ЛИДЕР и МГДР в рамките на ЕФМДР. Както и в периода 2007-2013, подкрепа ще се предлага за изпълнение на междутериториални и транснационални проекти. В допълнение ще бъде подкрепяна подготвителна техническа помощ (например разходи за срещи между потенциални партньори, проучвания и т.н.), ако МГД докажат, че подготвят осъществяване на проект за сътрудничество. 

В името на опростяването и съгласуваността, горещо се препоръчва да се използват едни и същи правила за ЕФРР и ЕСФ. 

На МГД в селските райони и на МГДР в рибарските райони и крайбрежните зони сега изрично е позволено да си сътрудничат не само с партньорите за прилагане на стратегии за местно развитие в селските райони или съответно в рибарските райони, както в периода 2007-2013, а също с местни публично-частни партньорства в други видове райони, които изпълняват стратегии за местно развитие. Сътрудничество с местни публично-частни партньорства, намиращи се извън границите на ЕС също ще бъде възможно, макар че ЕЗФРСР ограничава тази възможност до партньори, намиращи се в селските райони, а същевременно ЕФМДР не ограничава вида на допустимите райони. 

Тази възможност може например да спомогне за взаимодействието между местните групи работещи по отделни стратегии, но разположени (частично) на една и съща територия (например между градските и селските райони или между селски и рибарски райони или между градски и рибарски райони). Освен предимството на обмен на опит и взаимно обучение, МГД ще се възползват от развитие на сътрудничество около основни теми, които трябва да бъдат решавани в по-голям мащаб. 

Опитът с ЛИДЕР и ос 4 на ЕФР показва, че в много случаи самите МГД / МГДР са бенефициенти на проектите за сътрудничество, тъй като те са по-сложни за разработване и управление от местните проекти. 

По отношение на управлението на проекти за сътрудничество, има две възможности (въз основа на опита от ЛИДЕР): 

8.4.1. Подбор на проекти за сътрудничество от МГД 

При първата възможност, сътрудничеството е интегрирано в стратегиите за местно развитие и финансирането за сътрудничество (обхващащо подготвителната помощ и проектите) се разпределя по едно и също време с местния бюджет. Проектите за сътрудничество се избират от местните групи за действие, по същия начин както местните проекти. 
8.4.2. Подбор на проекти за сътрудничество от управляващите органи 

Тъй като проектите за сътрудничество са по-взискателни по отношение на разработване и управление, някои държави-членки могат да изберат да оставят подбора на тези проекти на Управляващия орган както и организирането на конкурси за подготвителна техническа помощ за тях
. Това трябва да се разбира като изключение от подхода отдолу-нагоре. 

В този случай, що се отнася до ЕЗФРСР и ЕФМДР, Управляващите органи трябва да създадат система на текущи приложения. Решенията за отпускане на средства следва да се вземат в рамките на 4 месеца след датата на подаване на проекта
. Ако подборът на проекти се организира чрез покани, трябва да има поне 3-4 покани на година, за да се гарантира подобен ход на одобренията от всички Управляващи органи, участващи в проект за сътрудничество. Във всеки случай това трябва да бъде достатъчно да не пречи на изпълнението на проекти с участието на партньори, произтичащи от различни програмни области. 

С цел да се улесни изпълнението на проекти, свързани с одобрението на различни национални или регионални администрации, държавите-членки/ регионите следва да вземат необходимите мерки, за да се гарантира, че разликите в процедурите за подбор и сроковете няма да откаже МГД от сътрудничество. 

Що се отнася до транснационалното сътрудничество, в рамките на ЕЗФРСР и ЕФМДР са предвидени следните задължения за държавите-членки, за да се подкрепи цялостното изпълнение на тези проекти
:
Административните процедури трябва да бъдат публично достояние и да включват и списък на допустимите разходи. 

Държавата-членка трябва редовно да съобщава одобрението на всички транснационални проекти на Комисията. По отношение на ЕЗФРСР Комисията ще създаде система за обмен на информация, която ще помогне на участващите органи да имат общ поглед върху процеса на одобрение на проекти в различните държави-членки. 
8.5.  Текущи разходи и задвижване 

Програмите трябва да съдържат индикативна прогноза за разходите, които се използват за текущи разходи и задвижване на ВОМР. 

По време на изпълнението, на нивото на всяка стратегия за местно развитие, текущите разходи и разходите за задвижване за всяка стратегия за местно развитие не трябва да надвишават 25% от общите публични разходи, направени за тази стратегия (сума, разходвана от МГД)
. Текущите разходи и разходите за задвижване са пряко свързани с изпълнението на стратегията.
Максимумът от 25% се отнася за текущите разходи и разходите за задвижване, взети заедно; вътрешното разделение между тези два вида помощ се извършва по преценка на държавите-членки/региони и МГД с оглед адаптирането им към конкретните нужди и условия, въпреки че трябва се обърне внимание на необходимостта от двата вида разходи. 

Помощта за текущи разходи и разходи за задвижване започва с изпълнението на стратегията за местно развитие. Всяка подкрепа, предоставена преди изпълнението на стратегията за местно развитие, попада в подготвителната помощ.
8.5.1. Текущи разходи 

	Каре 15: Какво включват текущите разходи?

Подкрепата за водено от общността развитие трябва да включва […] текущи разходи, свързани с управлението на изпълнението на стратегията за водено от общността местно развитие, състоящата се от:

· Оперативни разходи;

· Разходи за персонал;

· Разходи за обучение;

· Разходи, свързани с публични отношения;

· Финансови разходи, както и 

· Разходи, свързани с мониторинга и оценката на стратегията, посочени в точка (ж) на Член 34, параграф 3;

(Член 35, параграф 1, буква (г) от РОР)




Препоръчително е МГД да бъде подкрепена най-малко за следните разходни пера:

· Оперативни разходи (включително отнасящите се до застраховки
);
· Разходи за персонал;
· Разходи за обучение на персонала и членовете на МГД (обучението за вносители на проекти не следва да се финансира чрез текущи разходи);
· Разходи, свързани с публични отношения (включително разходи за работа в мрежа като напр.участие на персонала и членовете на МГД в мрежови срещи с други МГД);
· Финансови разходи (напр. банкови такси за управление на сметки);
· Разходи, направени за мониторинга и оценката на стратегията за местно развитие (на ниво МГД) и за актуализацията й.
Препоръчва се да използват опростени варианти за разходи и да се използва система за авансови плащания за текущите разходи
, за да могат МГД да посрещат своите потребности за паричен поток.

8.5.2. Задвижване 

	Каре 16: Какво представляват разходите, свързани със задвижване?

Подкрепата за водено от общността местно развитие включва […] задвижване на стратегия за водено от общността местно развитие, за да:

· Улесни обмена между участниците за предоставяне на информация и представяне на стратегията и

· Окаже подкрепа на потенциалните бенефициенти с оглед разработването на дейностите и подготовката на заявленията.

(Член 35, параграф 1, буква (д) от РОР)




Дейностите за задвижване са важни за стимулиране на местния процес на развитие и трябва да бъдат пропорционални на потребностите, определени от МГД от гледна точка на разработването на проекти по стратегията за местно развитие. Повечето МГД считат, че основната част и стойността на тяхната работа е свързана с дейности по задвижване. Това бе потвърдено от Европейската сметна палата
 както и от оценките на различните поколения, натрупали опит в рамките на ЛИДЕР. Това трябва да се вземе предвид от държавите-членки, в случай, че искат да определят допълнителни критерии за допустимост за разходи за задвижване по програмите. 

МГД трябва да използват различни средства, за да информират местната общност за възможностите за субсидиране на проекти: на публични срещи и прояви, чрез брошури и публикации, чрез уеб сайтове, и чрез членовете на МГД. Така, МГД не само реагират на съществуващото търсене за безвъзмездни средства, но и потенциално насърчават и други местни участници да обмислят нови инвестиции или други проекти. 

Разходите за задвижване могат да включват и специфични разходи за персонал за изграждането на служители. Разходите за тези служители следва да се разглеждат като разходи за задвижване, а не като текущи разходи. 

Член 32, параграф 4 от РОРО предвижда възможността за решение един от ЕСИ фондовете да бъде водещ фонд (вж. глава 6.3.3.), за да покрие всички текущи разходи и разходи за задвижване за дадена стратегия за местно развитие.
9. Как да се извършва наблюдението и оценката на ВОМР?

	· Наблюдение на ВОМР 

· Оценка на ВОМР 




	Каре 17: Определяне на цели и мерки за наблюдение в СМР

Стратегията за водено от общността местно развитие трябва да съдържа […]:

· Йерархия на целите, включително измерими цели за постижения или резултати. По отношение на резултатите, целите могат да бъдат изразени количествено или качествено;

· Описание на […] мерки за наблюдение на стратегията […] и описание на специфичните мерки за оценка.

(Член 33, параграф 1, буква (в) и Член 33, параграф 1, буква (е) от РОР)




За да изпълни задълженията си за мониторинг на ниво програма, Управляващият орган трябва да изисква от МГД информация за всеки от проектите, които са одобрени
: финансова информация и информация за напредъка на проектите, като се използват индикаторите, включени в съответните програми
. Годишните доклади на МГД следва да допринасят за годишния доклад за изпълнение на програмата. Препоръчително е данните да се изпращат на Управляващия орган по електронен път. 
Що се отнася до изискванията на Рамката за изпълнение е препоръчително да се използва „броя на стратегиите за местно развитие, избрани през 2017 г. по всеки Фонд“ като ключова стъпка за изпълнение, „броя на стратегиите за местно развитие, изпълнени през 2023 г.“ като индикатор за постижения и общия допустим разход за ВОМР (въведен в счетоводната система на удостоверяващия орган и потвърдена от този орган) като финансов индикатор. Могат да се използват други индикатори за постижения като „брой на подготвителните грантове“ или „брой на проектите за сътрудничество“. За ЕЗФРСР индикаторите за постижения, използвани за проверка на достигането на ключови етапи и цели са установени на ниво ЕС за всеки приоритет. В случаите на приоритет 6, индикатор за постижение, който следва да се използва, е общия публичен разход.
ВОМР се изпълнява в рамките на програмите на държавите-членки и техните приоритети. С постигането на целите на стратегиите за местно развитие, местните групи за действие допринасят за целите на съответните приоритети на програмите. Подходът за оценка на този принос на ВОМР следва да бъде установен в плана за оценка на програмата.
Препоръчително е също така да се извършва оценка на ефективността и ефикасността на мерките за постигане на резултатите от ВОМР
. За ЕЗФРСР и ЕФМДР, следва също да се определи подхода, възприет за последваща оценка, особено по отношение на събирането на данни и ролята на самооценка в това отношение. 

Задължение на Управляващия орган е да предприеме по-нататъшно наблюдение и оценка, по-специално при изготвянето на докладите за изпълнение, които се очакват през 2017 г. и 2019 г.: 

· За ЕФМДР, мониторингови проучвания или експертни оценки биха могли да се извършват въз основа на представителна извадка от проекти, за да се потвърдят прогнозите, направени от крайните бенефициенти. 

· За ЕСФ общите дългосрочни показатели за резултатите следва да се събират въз основа на представителна извадка от записите за участие, например чрез мониторингови проучвания. 

· За ЕЗФРСР, всеки проект, подкрепен от МГД трябва да бъде свързан с тематични направления по същия начин, както проектите, финансирани по други мерки (т.е. трябва да се използват основната приоритетна област, евентуално и други приоритетни области със значително въздействие, и множество приоритетни области за приоритетите 4/5) и съответните целеви показател (и). Последващото изчисляване на резултатите и валидиране на оценките, се извършва на база, сходна на тази за програмата като цяло (вземане на проби и корекция на прогнозите). Въпреки това остава да се види дали това ще бъде включено към дейностите по оценяване на ПРСР като цяло, или ще се прави отделно, на ниво МГД. 

Трябва да бъдат предвидени конкретни дейности за изграждане на капацитет както за управляващите органи, така и местните групи. Те могат да включват указания за самооценка за МГД, като се посочва как самооценката може да се превърне в инструмент, който допринася за управлението на местните групи и за стратегията за събиране на данни на ниво програма.
ПРИЛОЖЕНИЕ 1 – Връзка между ВОМР и тематичната цел, инвестиционните приоритети, приоритетите на Съюза и тематичните области

	Приоритет на Съюза 4a: Увеличаване на заетостта и териториалното сближаване чрез преследване на следната специфична цел: насърчаване на икономическия растеж, социалното включване, създаване на работни места и подпомагане на заетостта и трудовата мобилност в крайбрежните общности и тези във вътрешността, зависещи от риболов и аквакултури, включително диверсификация на рибарските дейности в други сектори на морската икономика. 


ПРИЛОЖЕНИЕ 2 – Ставки за съфинансиране и варианти за ставки на интензитет на помощта
	
	ЕФРР / ЕСФ 

	ЕЗФРСР 

	ЕФМДР 


	Ставка(и) за съфинансиране от ЕС 

	Максимални ставки на съфинансиране на ниво приоритетна ос 
(Член 120 от Регламента за общоприетите разпоредби) 

· 80% до 85% за по-слабо развитите региони; 
· 60% за регионите в преход; 

· 50% за по-силно развитите региони;
· 85% за програми по ЕТС. 

За приоритети, посветена на ВОМР, ставка на съфинансиране се увеличава с десет процентни пункта. 
	ЛИДЕР е задължително с минимум 5% финансиране от ЕЗФРСР за държава-членка. 

Максимални ставки на съфинансиране (Член 59, пар. 4 от Регламента за ЕЗФРСР): 

· до 80% в „други региони” (вместо 50% за периода 2007-2013 г.); 

· до 90% в по-слабо развити региони (вместо 85% за периода 2007-2013 г.). 
	Максималната ставка на съфинансиране по ЕФМДР е 75% за всички региони. ЕФМДР вече не прави разлика между конвергентни и неконвергентни региони. 
Ако приоритетна ос 4 на Съюза по ЕФМДР е посветена само на ВОМР, ставката на съфинансиране се увеличава с 10% (Член 94, пар. 4 от ЕФМДР)



	Интензитет на помощта за операции по ВОМР 

	Няма ставка на интензитет на помощта на ниво ЕС 


	Няма ставка на интензитет на помощта на ниво ЕС 


	Препоръчван подход за ставки на интензитет на помощта (включително изчисляване на подкрепата) 

Максималният размер на интензитета на помощта по линия на ЕФМДР обикновено е 50% (с някои изключения). Член 95, пар.3, б.б от Регламента за ЕФМДР посочва, че държавите-членки могат да прилагат интензитет на публичната помощ между 50% и максимум 100% от общите допустими разходи, когато операцията се извършва по ВОМР и ако операцията осигурява публичен достъп до резултатите от нея. В него се определят следните критерии, които да се използват  от държавите-членки да определят ставки на интензитета на помощта за операции по ВОМР: 
(а) общ интерес; 

(б) колективен бенефициент; 

(в) иновативни характеристики на проекта на местно ниво.  


ПРИЛОЖЕНИЕ 3 – Принципи на подкрепа от конкретните фондове за ВОМР
	ЕФРР 

	Правно основание за финансиране е член 3 от Регламента за ЕФРР по отношение на обхвата на фонда и член 5 с 11 инвестиционни приоритети, при които ЕФРР може да се намеси. Член 3, параграф 2 от ЕФРР предвижда отрицателен списък на дейностите, които не са допустими: извеждане от експлоатация на атомни електроцентрали; намаляване на емисиите на парникови газове от инсталации, попадащи в съответствие с Директива 2003/87/ЕО; производство, преработка и търговията с тютюн и тютюневи изделия, както и предприятия в затруднение, както са определени съгласно правилата за държавни помощи на ЕС. Повечето правила за допустимост се определят на национално равнище (член 65 от РОР). 

Член 18 от ЕТС се позовава на член 65 от РОР и на възможни правила за допустимост, установени от Комитета за наблюдение на програмата за сътрудничество като цяло. Правилата за допустимост се прилагат за всички държави-членки, обхванати от програмата за сътрудничество. 
„В случаите, които не са уредени от правилата за допустимост, определени по силата на или на основание на членове 65-71 от Регламент (ЕС) № 1303/2013 [РОР], Регламент (ЕС) № 1301/2013 [ЕФМДР],  на делегирания акт, посочен в параграф 1 от настоящия член, или на правилата, установени съвместно от участващите държави-членки съгласно параграф 2 от настоящия член, се прилагат националните правила на държавата-членка, в която са извършени разходите.“
.  

	ЕСФ
	Правно основание за финансиране е член 3, парграф 1 от Регламента за ЕСФ по отношение на обхвата на фонда, който изброява 19 инвестиционни приоритети, при които ЕСФ може да се намеси. Стратегиите за местно развитие трябва да бъдат в съответствие с целите на програмата, от които получават финансиране.
ЕСФ може да подкрепи ВОМР, което е инструмент за насърчаване на териториалното развитие, по два начина (или комбинация от двата начина):
ВОМР може да бъде изведено от избраните инвестиционни приоритети на програмата (Член 12 от ЕСФ) или

ВОМР може да се програмира по инвестиционния приоритет за ВОМР (член 3, параграф 1, б. Б, т. (vi)  от ЕСФ).

Когато дадена програма включва ВОМР по инвестиционния приоритет за ВОМР, обхватът на областите на политиката, които могат да бъдат подкрепени в рамките на този инвестиционен приоритет за ВОМР, няма да бъдат толкова обширни както обхвата на Регламента за ЕСФ, тъй като трябва да съответстват на предизвикателствата, целите и приоритетите за ВОМР, определени в договора за партньорство.

Член 13, параграф 4 от ЕСФ предоставя списък на разходите, които не са допустими по ЕСФ: инфраструктура, земя и недвижими имоти. Повечето правила за допустимост са определени на национално ниво (член 65 от РОР).

 

	ЕЗФРСР 

	Правно основание за финансиране е член 6, параграф 1 от Регламента за ЕЗФРСР, като ЛИДЕР е включен в Дял ІІІ, в Глава 1 „Мерки”. Членовете които се отнасят за ЛИДЕР (Член 42-45 ЕЗФРСР) и общите правила за допустимост, приложими за ЕЗФРСР (например, член 45 за инвестициите; член 60 за допустимите разходи) определят по-подробни правила. 

Тъй като ЛИДЕР е метод, използван за развитие на селските райони на местно ниво, неговият обхват покрива по принцип всички инструменти, подкрепяни от ЕЗФРСР. Въпреки това, за да се избегне административната тежест и да се осигури прозрачно наблюдение на програмата, ЛИДЕР следва да се програмира като отделна мярка и да се раздели на подмерки, съответстващи на задължителните му елементи.

Препоръчително е да не се обвързват стриктно дейностите по ЛИДЕР със стандартните мерки, определени в програмата. Отделните операции трябва да бъдат допустими, ако допринасят за постигането на целите на стратегията за местно развитие и съответстват на целите и приоритетите, определени за подкрепа по ЛИДЕР в договора за партньорство и програмата. Следователно, СМР трябва да бъде основния критерий, който да служи за оценка на допустимостта на проектите по ЛИДЕР, като освен това операциите трябва да могат да попадат във видовете операции, определени като „стандартни“ мерки в програмата.

 

	ЕФМДР 

	Правно основание за финансиране е член 5 от регламента за ЕФМДР относно целите на подкрепа от ЕФМДР и член 6, който определя петте приоритета на Съюза за ЕФМДР. 

Член 11 от ЕФМДР съдържа списък на операциите, които не са допустими по ЕФМДР, тъй като биха били в противоречие с целите на Общата политика в областта на рибарството. 

Член 63 от ЕФМДР изброява целите за изпълнение на стратегии за местно развитие. Списъкът е формулиран като общи цели, а не като тясно определени мерки, за да се позволи максимална гъвкавост на местно равнище. Държавите-членки нямат право да ограничават този обхват чрез премахване на някои от тези цели; на МГДР трябва да бъде предоставено „пълното меню". 


ПРИЛОЖЕНИЕ 4 – Примери за критерии за подбор на стратегии за местно развитие
Стратегията за местно развитие трябва да получи оценка за всеки критерий за подбор, и обща оценка за различните аспекти на оценяване (качеството на стратегията и на предложения план за действие, качеството на партньорството, значение на района). Държавите-членки сами определят как различните критерии ще бъдат претеглени един спрямо друг.
	Критерии за подбор 


	
	Тежест 

	Критерии за оценка от 1 до 10 

	Обща оценка 

	Има ли доказателства, че местната общност е участвала в разработването на стратегията? 


	2
	например, Списък на консултираните, списък на срещите, изявления за подкрепа, техники за участие (напр. участие в SWOT анализ, използвани други техники за планиране в общността) 


	7*2

	Отразява ли стратегията нуждите от развитие на територията? 


	2
	Съществува ясна и логична връзка на стратегията и действията със SWOT анализа. 


	

	Съответства ли стратегията на приоритетите и целите? 


	2
	Структурирана по приоритети; за всеки приоритет има цел, действия и обективни индикатори 


	

	Последователен ли е планът за действие? 


	2
	Планът за действие представлява организиран списък на дейностите, като всяка дейност е описана в широк смисъл. 


	

	Логично разпределен ли е бюджетът между основните действия и отразява ли стратегията? 


	1
	Бюджетната разбивка отговаря на съответните заглавки в работната програма 


	

	Достатъчни ли са осигурените финансови средства за изпълнението на плана за действие? (т.е. дали е осъществим?) 


	1
	За всяко действие има прогнозирани финансови средства 


	

	Допълва ли стратегията други интервенции в района, особено други стратегии за местно развитие? 


	1
	Стратегията е съобразена с другите интервенции (те са изброени, позиционирани и свързани с предлаганата стратегия) 


	

	Каква е връзката с други партньорства? Има ли методи и системи за координация, които да гарантират синергия с други фондове, по които се осъществява интервенция в района? 


	1
	Другите партньорства са определени и позиционирани във връзка с настоящото партньорство. 

Създадени са системи за координиране (напр. редовни срещи с други МГД) 
	

	Какъв е опитът и капацитетът на партньорството и на водещия партньор за административно и финансово управление? 


	2
	Водещият партньор има предишен опит в управлението на партньорство за местно развитие. 

Водещият партньор е определил хора, които да организират административното и финансово управление 
	

	Отразява ли партньорството приоритетите на стратегията, особено в случай на финансиране от няколко ЕСИ фонда? 


	
	Брой и произход на партньорите 

Обхваната област от политиката 
	

	Съществува ли капацитет за задвижване на района? 


	1
	Заделени са ресурси за работа по задвижване 


	

	Ясни и прозрачни ли са процедурите за работа и вземане на решения? 


	2
	Обяснена структура на управление 


	

	Има ли достатъчно натрупана критична маса в района? 


	1
	Размер на района в квадратни километри, брой население, географска характеристика и логична съгласуваност 


	


ПРИЛОЖЕНИЕ 5 – ВОМР и ЕТС
ВОМР по член 32 от РОР може да бъде подкрепено и от трансграничните програми на ЕФРР, при условие, че МГД е съставена от представители на най-малко две страни, от които една е държава-членка (член 10 от ЕТС). Важно е също така местната група за действие да отразява трансгранично измерение от гледна точка на обхванати езици. Следва да се отбележи, че програмите за ЕТС се финансират само от ЕФРР. 
Съгласно регламента за ETC, комитетът за мониторинг е органа, който избира операции за финансиране от ЕС (член 12, ETC). Като цяло, бенефициентите си сътрудничат при разработването, изпълнението, набирането на персонал и финансирането на операциите, които трябва да имат трансгранично въздействие. В операциите, извършвани от двама или повече бенефициенти, сред тях трябва да се определи водещ партньор, който е отговорен за изпълнението на операцията, за доброто финансово управление и проверка на разходите на бенефициентите, ако това не се изпълнява от управляващия орган. Конкретни правила за допустимост на разходите по програмите за ЕТС са установени от Комисията в делегиран Регламент (ЕС) № 481/ 2014 от 4 март 2014 г. за допълнение на Регламент (ЕС) № 1299/2013 на Европейския парламент и на Съвета по отношение на специалните разпоредби за допустимостта на разходите по програмите за сътрудничество, следвани от правилата за допустимост на програмата, създадени от Комитета за мониторинг (член 18 от ETC). По отношение на текущите разходи и задвижване на стратегията за местно развитие, се прилага член 35 от РОР. Член 3, параграф 3 от делегиран акт 1299/ 2013 предвижда възможности за възстановяване на разходи за персонал, един от които е член 19 от ЕТС, който урежда рамка за преки разходи за персонала при трансгранични операции, които могат да се изчисляват при твърда ставка в размер до 20% от преките разходи, различни от преките разходи за персонал по тази операция. 

Ставката на съфинансиране на нивото на всяка приоритетна ос на оперативните програми по ЕТС трябва да бъде не по-висока от 85%.
ПРИЛОЖЕНИЕ 6 – Често използвани акроними и съкращения
ВОМР – Водено от общностите местно развитие 

РОР – Регламент за общопризнатите разпоредби 

ОСР – Обща стратегическа рамка 

ЕЗФРСР - Европейски земеделски фонд за развитие на селските райони 

ЕФР - Европейски фонд за рибарство 

ЕФМДР - Европейския фонд за морско дело и рибарство 

ЕМРСР - Европейска мрежа за развитие на селските райони 

ЕФРР - Европейски фонд за регионално развитие 

ЕСФ - Европейски социален фонд 

ЕСИФ - Европейски структурни и инвестиционни фондове (ЕЗФРСР, ЕФМДР, ЕФРР, ЕСФ и Кохезионния фонд) 

ETC - Европейско териториално сътрудничество 

FARNET - Европейска мрежа от рибарски райони 

МГДР – Местна група за действие по рибарство 

МЗ – Междинно звено 

ИТИ - Интегрирани териториални инвестиции 

МГД – Местна група за действие 

СМР – Стратегия за местно развитие 

ЛИДЕР (LEADER) - Liaisons entre Actions de Développement de l'Economie Rurale 

УО - Управляващ орган 

ДЧ – Държави-членки 

ДП – Договор за партньорство
� Приложение 1 от РОР, точка 3.3.2


� ГД Селско стопанство и развитие на селските райони, ГД Заетост, социални въпроси и приобщаване, ГД Морски въпроси и риболов и ГД Регионална и градска политика. Настоящият документ е изготвен с помощта на експертите в областта местно развитие, водено от общностите: Пол Сото и Петер Рамсден 


� В регламента за ЕЗФРСР (1698/2005, чл. 61) подходът ЛИДЕР включва най-малко следните елементи:  


(а) стратегии за местно развитие на база региони, предназначени за добре идентифицирани подрегионални селски територии;  


  (б) местни обществено-частни партньорства (наричани за краткост Местни групи за действие);


(в) подход „отдолу нагоре“ за вземане на решения от местни групи за действие, относно изработване и изпълнение на стратегии за местно развитие;


(г) многоотраслов глобален план и изпълнение на стратегията, базирана на взаимодействие между участниците и проектите от различните отрасли в местната икономика;


(д) прилагане на иновационни подходи;


(е) прилагане на проекти за сътрудничество;


(ж) мрежа от местни партньорства .


� Вж. Също Информционен лист за воденото от общността местно развитие: � HYPERLINK "http://ec.europa.eu/regional_policy/what/future/publication/index_en.cfm" \h �http://ec.europa.eu/regional_policy/what/future/publication/index_en.cfm�


� Осъществяване на подхода ЛИДЕР за развитието на селските райони. Специален доклад № 5, Европейска сметна палата, Европейски съюз, 2010  � HYPERLINK "%20http://eca.europa.eu/portal/pls/portal/docs/1/7912812.PDF" � http://eca.europa.eu/portal/pls/portal/docs/1/7912812.PDF�


� Последваща оценка на инициативата на Общността ЛИДЕР I: � HYPERLINK "http://ec.europa.eu/agriculture/rur/leader1/index_en.htm" \h �http://ec.europa.eu/agriculture/rur/leader1/index_en.htm�


Последваща оценка на инициативата на Общността ЛИДЕР II:� HYPERLINK "http://ec.europa.eu/agriculture/eval/reports/leader2/index_en.htm" \h � http://ec.europa.eu/agriculture/eval/reports/leader2/index_en.htm�


Последваща оценка на инициативата на Общността ЛИДЕР+: � HYPERLINK "http://ec.europa.eu/agriculture/eval/reports/leaderplus-expost/" \h �http://ec.europa.eu/agriculture/eval/reports/leaderplus-expost/�





� Informe Final Iniciativa Comunitaria Leader +. Comunidad Valenciana. Anexo 2


� 12Заключителен доклад за приклюване на ЛИДЕР+ Северна Ирландия  


� Вж. Последваща оценка на програмите по политика на сближаване 2000 – 2006, съвместно финансирани от Европейския фонд за регионално развитие. Работен пакет 9: Развитие на селските райони. От Metis/ÖIR за ЕК, юли 2008.


� Вж. Ръководството на Комисията за ИТИ:  � HYPERLINK "http://ec.europa.eu/regional_policy/what/future/experts_documents_en.cfm" \h �http://ec.europa.eu/regional_policy/what/future/experts_documents_en.cfm.�


� Вж. член 15, параграф 1, буква а, т. (i) от РОР.


� Вж. член 15, параграф 2, буква а от РОР.


� Член 59, параграф 5 от Регламента за ЕЗФРСР; минимум 2,5% за Хърватска.


� Вж. член 120, параграф 5 от РОР и член 94, параграф 4 от ЕФМДР.


�Вж.член 5, параграф 9 от ЕФРР


� Обърнете внимание, че ЕФМДР съдържа допълнителни изисквания относно съдържанието на програмата по ВОМР.


� Вж. бележка 6.


� Вж EC DG AGRI Ръководство за прилагане на оста ЛИДЕР в Програмите за развитие на селските райони 2007-2013 г., финансирани от ЕЗФРСР, преработен вариант от март 2011 г.: http://enrd.ec.europa.eu/leader/leader/en/further-info_en.cfm; Заключителен доклад на Фокус Група 4 „По-добри стратегии за местно развитие” Фокус Група 4:


http://enrd.ec.europa.eu/app_templates/filedownload.cfm?id=8EB8D271-0F99-CC64-382A-27F3B8B65B43  


� При ЛИДЕР („Liaison entre Actions de Développement de l'Economie Rurale“) това означава създаване на връзки между действията за развитие, осъществявани в икономиката на селските райони  


� Транснационалният елемент може вече да бъде подобрен с отварянето на изричната възможност за МГД по ВОМР да осъществяват проекти за сътрудничество по трансгранични програми за европейско транснационално сътрудничество (вж. член 9 от Регламента за ЕТС).  


� Примери за структури, обслужващи мрежите магат да се намерят в контекста на LEADER и FARNET за периода 2007-2013 г. (вж. www.farnet.eu and www.enrd.eu)  


� Вж. член 24 от РОР.


� Вж. каре 1.


� Вж. каре 5.


� Базирайки се на опита от ЛИДЕР, правата на глас трябва да са свързани с членство в МГД. Препоръчва се всеки член на МГД да представлява едновременно само една организация. 


� При проекти, финансирани от ЕЗФРСР, отговорността по закон за извършването на плащания трябва да се носи от разплащателната агенция.  


� Вж.Каре 6 по-долу. Важно: ЕФМДР изисква от държавите-членки да предоставят тази информация в програмата. 


� Регламентът ЕЗФРСР предвижда възможност за определени авансови плащания, вж член 42, параграф 2 и чл. 45, параграф2 от ЕЗФРСР. Регламентът ЕФМДР предвижда възможност за авансови плащания в член 62.2. 


� Вж. член 66, параграф 2 от регламента ЕЗФРСР, член 123, параграф 6 от РОР (за ЕФРР, ЕСФ и ЕФМДР, което позволява делегиране на определени задачи от управителните или удостоверителните органи към междинното звено.


� Член 30, параграф 1, буква (а) от РОР.


� Вж. по-долу в раздел 8.2 „Подготвителна помощ“.


� Вж.каре 3.


� Лица със сериозен опит в местното управление и конкретния сектор, ако е приложимо. Те трябва да подпишат декларация за липса на конфликт на интереси по повод на заявленията, на които правят оценка.


� Вж. каре 6.


� Член 41, буква (а) от Регламент 335/ 2013 г. (за изменение на Регламент 1974/ 2006).


�.Член 43 от ЕЗФРСР


� Член 35, параграф 1, буква (а) от РОР


� Член 65 от РОР.


� Член 67, параграф 1, буква (а) от РОР.


� Във връзка със сътрудничеството по трансгранична програма по ЕТС (Член 10 от ЕТС), виж Приложение 5.


� Такъв беше случая по ЛИДЕР в периода 2007-2013 и предходните програмни периоди.


� Това е задължително по ЕЗФРСР (Член 44.3) и ЕФМДР (Член 64.4).


� Вж. Член 44 от ЕЗФРСР и Членове 64.3 и 64.5 от ЕФМДР.


� Вж. Член 35, парграф 2 от РОР; това означава, че в края на етапа на изпълнението делът на текущите разходи и разходите за задвижване (Член 35, параграф 1, буква (г) и Член 35, параграф 1, буква (д) от РОР), направени за СМР не трябва да надхвърлят 25% от сумата на разходите, направени по Член 35, параграф 1, букви (б), (в), (г) и (д) от РОР.


� Таксите за застраховки са свързани с оперативните разходи на МГД като например застраховка гражданска отговорност, застраховка на имуществото и др.


� Предвидено изрично в Член 42, параграф 2 от ЕЗФРСР и член 62, параграф 2 от ЕФМДР.


� В своя Специален доклад № 5/ 2010 „Изпълнение на подхода ЛИДЕР за развитие на селските райони“, вж. по-горе.


�.


� Всяка отделна дейност се подкрепя от един фонд и следва неговите изисквания за наблюдение и финансова отчетност.


� Включително общи индикатори на ниво ЕС.


� По отношение на ЕЗФРСР предложението за План за оценка трябва да включва изричен раздел за ЛИДЕР/ ВОМР и подкрепата, която ще се предостави на МГД.


� Вж. Член 18, параграф 3 от ЕТС.

